
por loĝantoj de Rusio kaj aliaj landoj 

Feliĉan Novan Jaron al ĉiuj! 
Ne forgesu (re)aboni REĉon! 






EsPrimo-10 
Informletero 1 

Karaj geamikoj! Ni ĝoje invitas vin al la deka, jubilea ural-siberia printempa 
regiona E-renkontiĝo EsPrimo, kiu okazos la 1-an - 3-an de majo 2014 en Jekater- 
inburg! Iniciatintoj kaj organizantoj de la renkontiĝo estas jekaterinburga esper- 
antista klubo “Arĝenta flamo” kaj kelkaj regionaj aktivuloj. Esperantistoj ekaktivis 
en uralaj urboj en la 20-aj jaroj de la pasinta jarcento. Dum tiuj preskaŭ cent jaroj 
la esperantista movado en Uralo spertis progresojn kaj elanojn, suferis pro perseku- 
toj kaj reprezalioj, impete renaskiĝis dank’ al senlaca agado de elstaraj esper- 
antistoj. En pli ol deko da urboj de Uralo nun vivas esperantistoj kaj fimkcias es- 
perantistaj kolektivoj. La E-klubo “Arĝenta flamo” estis fondita en junio 2007, ĝi 
unuigas agemajn membrojn, kiuj ne nur aktivas en la urba skalo, sed ankaŭ per siaj 
iniciatoj efike akcelas la tutregionan agadon. 

Esperanto estas lingvo servanta por interkulturaj utiligoj, kaj esperantistoj kiel 
aktivaj kulturagantoj peras kaj kultivas ne nur nacian kaj intemacian kulturojn, sed 
ankaŭ reciproke evoluigas sin konsumante kulturajn valorojn pere de Esperanto, 
uzante ĝin en diversaj sferoj de la homa vivo. La temo de la jubilea EsPrimo “Kre- 
ante, verkante, legante” koncemas la lingvokulturan aplikadon de Esperanto en 
diversaj formoj de indivudaj kaj publikaj manifestiĝoj. Esperantistoj estas homoj 
kreemaj. Tial ni, la organizantoj, esperas, ke la elektita por la renkontiĝo temo es- 
tos loga kaj plaĉa al tiuj, kiuj celas stimuli kaj plivigligi sian krean agemon per Es- 
peranto. Do ĉiu partoprenanto estu preta oferti al la kultura programo sian origi- 
nalan eron elektante el sia propra krea bagaĝo aŭ el la varia temaro sugestata de la 
Organiza teamo. 

Organiza teamo 

1. Rafija Kudrjavceva (Jekaterinburg), kunordiganto de REU en Uralo - ĝenerala 
kunordigado; 

2. Viktor Kudrjavcev (Jekaterinburg) - informado, kontaktoj kun la bazejo de Es- 
Primo-10; 

3. Aleksander Osincev (Jekaterinburg) - kultura, lingva programoj; 

4. Arina Osipova (Jekaterinburg) - kultura programo, interrilatoj kun eksterlandaj 
esperantistoj; 

5. Jana Husanova 
(Jekaterinburg) - kul- 
tura, turisma pro- 
gramoj; 

6. Vladimir Opletajev 
(Surgut) - lingva, 
eduka programoj; 

7. Pavel Veselov 
(Tjumenj) - kom- 
putila servo, retligoj 
(Ural-Siberia paĝaro). 

Aliĝkotizoj: antaŭ 15.03.2014 - 400 rubloj, antaŭ 15.04.2014 -500 rubloj, ekde 
16.04.2014 kaj surloke - 650 rubloj. Rabatoj por pensiuloj kaj studentoj - 100 
rubloj. Infanoj ĝis 14-jaraj - senpage. 

Pagmanieroj por aliĝkotizoj 

Per ordinara poŝto: Kv.ipsrjucB Bhktop BacHJiteBHH, 620041, EKaTepHH6ypr, 
a6.ani- 132 

fl h.tc k'c-, tc 11 b ru: 41001200112112 (kudry-viktor@yandex.ru) 

Webmoney: R196135669751 (rubla); Z290685360282 (dolara) 

Loĝkondiĉoj kaj prezoj 

EsPrimo-10 okazos surbaze de sufiĉe komfortkondiĉa kuraca ripozejo “Uktus”, 
kiu situas en la urbo mem. 

Variantoj de loĝado: 

1) en 2-ĉambraj luksaj apartamentoj kun duŝejo kaj necesejo - 1200 rubloj por 
unu diurno; 

2) en dulitaj ĉambroj, kie du ĉambroj havas komunan ban- kaj necesejan ekipon 
- 600 rubloj por unu diurno. 

Trifoja manĝado por unu tago - 500 mbloj. Eblas mendi aparte: matenmanĝon 
-130 rubloj; tagmanĝon - 220 rubloj; vespermanĝon -150 rubloj. 

En la programo: malfemia kaj ferma ceremonioj, konferenco de legantoj, litera- 
tura konkurso, deklamkonkurso, lingva programo “Peĉakuĉo”, diversaj metiejoj, 
lingvaj ludoj, amika vespero, vespero “En la sfero de artoj”, jarkunveno de uralaj 
esperantistoj, ekskursoj. 

Turisma programo 

Jekaterinburg, fondita en 1723, estas la ĉefurbo de Urala federacia arondis- 
mento kaj unu el la plej gravaj industriaj, kulturaj, sciencaj, trafikaj kaj loĝistikaj 
centroj de Rusio. A1 scivolemaj gastoj ĝi disponigas multajn interesajn kaj unikajn 
historiajn, kulturklerigajn kaj distrajn kampojn. Vi povos partopreni en busa 
ekskurso tra la urbo, eksterurbaj ekskursoj laŭ via plaĉo kaj viziti tute apude situan- 
tan akvoparkon. Ni renkontiĝu en Jekaterinburg! Bonvenon! 

Kontaktoj 

Generala retadreso <esprimo@ural-sib.org> 

Raja Kudrjavceva <esprimo-10@yandex.m>, +7 922 2982021 
Viktor Kudrjavcev <kudry-viktor@yandex.m>, +7 912 0342075 
Aleksander Osincev 

<alex.osintsev@gmail.com>, 

+7 902 2603613 

Vladimir Opletajev <sur- 
borde@mail.ru> 

Detalojn pri la aliĝado al la 
renkontiĝo, kromaj pagmanieroj 
kaj multajn aliajn informojn vidu 
ekde januaro 2014 en la paĝaro 
“Ural-Siberia esperantista 

movado” <www.ural-sib.org>. 

LITERATURA KONKURSO 

La Organiza teamo de EsPrimo-10, agnoskante la valorojn de kulturkleriga kaj 
lingva memevoluoj de esperantistoj kaj konsiderante la kulturkampan temon de la 
renkontiĝo “Kreante, verkante, legante”, anoncas konkurson de literaturaj verkoj 
pri la temo “Mi vidas la mondon...” 

Celo de la konkurso: Aktivigi kreajn kaj beletrajn kapablojn de esperantistoj de 
Uralo kaj Okcidenta Siberio per verkado de diversĝenraj mallongaj literaturaj verkoj. 

Temo de la konkurso “Mi vidas la mondon...” 

Aŭtoroj prezentu siajn proprajn perceptojn de la vivaj kolizioj kaj de la ĉirkaŭa 
mondo en kiu estas loko por amo kaj amikeco, primavero kaj Esperanto, beleco de 
la naturo kaj variaj homaj sentoj. Por la konkurso estas akceptataj originalaj, 
neniam publikigitaj verkoj (ne tradukoj) de plej diversaj ĝenroj: rakonto, eseo, 
raportaĵo (ne pli ol 3 paĝoj, formato A4), versaĵo, kanta teksto, skeĉo, teatraĵeto, 
humuraĵo, fabelo, fablo, anekdoto, ŝerco ktp. 

Partoprenantoj 

En la konkurso rajtas partopreni esperantistoj loĝantaj en Ural-Siberia regiono 
kaj partoprenontoj de EsPrimo-10 el aliaj lokoj per prezento de unu ĝis tri verkoj. 
La konkursaĵoj (tiparo Times New Roman, grando 14) estos sendendaj al Vladimir 
Opletajev <surborde@mail.ru> ĝis la 15-a de aprilo 2014. Sur la titolpaĝo la aŭtoro 
indiku sian personan nomon, familian nomon, profesion, aĝon, loĝlokon, jaron de 
esperantistiĝo. 

Gratifiko de la konkursantoj okazos dum EsPrimo-10 en Jekaterinburg. 
Gajninto de la unua loko ricevos abonon por la revuo “Esperanto”, kotizan rabaton 
kaj diplomon; gajnintoj de la dua kaj tria lokoj ricevos libropremiojn, kotizajn ra- 
batojn kaj diplomojn de la Organiza teamo de EsPrimo-10. Iliaj konkursaĵoj estos 
publikigitaj en la Ural-Siberia retpaĝaro. 

Konkursa ĵurio 

La Organiza teamo elektas tripersonan ĵurion el inter lingve kaj fake spertaj es- 
perantistoj de Rusio. Laĵurio faros sian decidon ĝis la 1-a de majo 2014. 

Kriterioj por prijuĝi la konkursaĵojn 

La konkursaĵo devas havi titolon kaj konformi al la temo, esenco kaj enhavo de 
la konkursa problemaro. 

Aktualeco, originaleco de la aŭtoraj ideoj, pensoj, emocioj kaj lingva perfek- 
teco estu gravaj kondiĉoj karakterizantaj konkursajn verkojn. 

Organiza teamo de EsPrimo-10 

DEKLAMKONKURSO 

La Organiza teamo de EsPrimo-10, agnoskante la valorojn de kulturkleriga kaj 
lingva memevoluoj de esperantistoj kaj konsiderante la kulturkampan temon de la 
renkontiĝo “Kreante, verkante, legante”, anoncas deklamkonkurson pri la temo 
“Jen rideto de 1’ printempo”. 

Celo de la konkurso: stimuli la deklamarton de ural-siberiaj esperantistoj, pli- 
firmigi ilian interesiĝon pri poeziaj arto kaj lingvo. 

Temo de la konkurso “Jen rideto de 1’ printempo” 

Viviga printempa humoro, amo, entuziasmo kaj ĝojo pri la vivo, beleco de la 
ekstera mondo malavare dorlotanta nin - jen estas temoj, kiuj povus emocii dek- 
lamantojn. Sed ni ne forgesu ankaŭ Esperanton, kiu beligas nian vivon kaj puŝas 
nin al plia memidentiĝo. 

Por la konkurso estos elektendaj originale verkitaj kaj tradukitaj versaĵoj de ru- 
siaj kaj eksterlandaj poetoj. 

Loko kaj dato de la konkurso 

Partopreno en la konkurso estas ĉeesta. Gi okazos en Jekaterinburg dum Es- 
Primo-10. 

Partoprenantoj 

En la konkurso rajtas partopreni esperantistoj de ĉiuj aĝoj per prezento de unu 
parkera recitaĵo. Deklamontoj bonvolu anticipe anonciĝi ĉe la Organiza teamo 
(Raja Kudrjavceva, <esprimo-10@yandex.ru>) sendante al ĝi jenajn informojn ĝis 
la 15-a de aprilo 2014: persona nomo, familia nomo, aĝo, loĝloko, profesio, jaro de 
esperantistiĝo, la aŭtoro de la deklamota versaĵo, titolo de la verko. 

Laŭreato kaj gajnintoj de la dua kaj tria lokoj ricevos libropremiojn, kotizajn 
rabatojn kaj diplomojn de la Organiza teamo de EsPrimo-10. 

Konkursa ĵurio 

La organizantoj de la renkontiĝo elektas tripersonan ĵurion el inter lingve kaj 
fake spertaj esperantistoj el Ural-Siberia regiono. 

Kriterioj por prijuĝi la deklamarton de konkursantoj (maksimuma poento 
por ĉiu aparta ero - 5) 

1. Paroletiketo: salutoj kaj alparoloj, gestoj, dankesprimoj ktp., sinprezento kaj 
prezento de la recitata poemo kaj de ĝia aŭtoro. 

2. Tono de la recitado: emfaza, konvinka, estetika. 

3. Prononco: obeo al la bazaj normaj reguloj de la Esperanta prononco, elimino 
de rusaj akĉentaj specifaĵoj. 

4. Aktora arto: arto sin teni komforte kaj senĝene antaŭ la publiko. 

Organiza teamo de EsPrimo-10 

METIUMU EN TEMoj 



La kalendaro de esperantistaj aranĝoj por la somero-2014 proponas al ĉiu ŝa- 
tanto de etosumo en la lingva medio vastajn eblojn por elekto. Trastudinte tiujn 
eblecojn, multaj anoj de Tiĥvina Esperanto-klubo grandparte perdis sian antaŭan 
entuziasmon. Efek- 
tive: kial ni, trankvilaj, 
nehastemaj provin- 
canoj intervenu la 
konkurencon pri var- 
bado de partoprenan- 
toj, se ekzistas multe 
pli facila vojo: kun- 
meti la valizon kaj 
senprobleme ĝui la 

vario. Sed la homoj 
komencis aliĝi eĉ an- 
taŭ ricevo de la in- 
formilo. Laŭ la stato 
por la 1-a de decembro 2013 ni havas 32 aliĝintojn el 3 landoj. Se adicii tihvi- 
nanojn kaj peterburganojn, kiuj, certe, ne preterlasos la okazon veni, ni jam povas 
diri: TEMoj okazos. Esperante tamen pri pliaj aliĝontoj... 

La lokon, kie okazos TEMoj, bone konas multaj rusiaj esperantistoj, ĉar amasaj 
Esperanto-aranĝoj okazis tie jam kelkfoje: OkSEJT en 1999, REK-EOLA en 2007 
kaj TEMoj en 2009. Estas bazejo por paralimpikaj sportistoj en apudurba vilaĝo 
Caricino Ozero (Carina Lago). La nomo garantias belan lagon apude, pinarbaron 
ĉirkaŭe, sed la carinon - ne plu. 

La temaro de TEMoj ĉi-foje estos pli impona ol en la antaŭa aranĝo. La listo de 
aliĝintoj jam garantias bonkvalitan trinivelan Lingvan Metiejon, eĉ pli bonkvalitan 
Lingvofestivalan metiejon, Tradukistan, Poezian, Sportan, Kantan, Peĉakuĉan... 
La Vivo-metiejo prezentos tre interesajn personojn. Espereble, venos proponoj pri 
pliaj metiejoj. Ciuvespera koncerta programo promesas esti ĝuinda; inter la artistoj 
aliĝintaj estas ankaŭ Natalia Berce - ĉu ne en 1991 ŝi lastfoje koncertis en Rusio?! 
Certe, okazos ankaŭ vizitindaj ekskursoj - al la monahejo kun la famega Miraklo- 
fara ikono de la Tihvina Dipatrino, al la muzeo de Nikolaj Rimskij-Korsakov, al du 



Esperantan etoson en amasa aranĝo, organizata de aliaj? Des pli, ke kvanto de E- 
aktivuloj en Tihvin ŝrumpis, do ĉiu el la restintaj ricevus pli grandan pecon de pre- 
para laboro ĉe organizo de amasa aranĝo. 

Aliflanke, la unuaj Tihvinaj Esperantistaj Metiejoj (TEMoj), okazintaj en 2009, 
estis ĝuindaj kaj sukcesaj. Tiam ni eĉ promesis al niaj karaj gastoj, ke TEMoj iĝos 
neofta, sed tradicia aranĝo, organizota ĉiun kvinan jaron. Nu, kiel la Olimpikoj, 
proksimume... Guste tiu kvina estos la 2014-a, kaj jam ekde la nuna somero ve- 
nadis demandoj, ĉu ni emas plenumi nian promeson. Kion do ni faru? 

Kun tiaj pensoj ni kunvenis en la klubo septembre post somera ripozo, kaj la 
pensoj provokis diskuton, pli ol horlongan. Post la diskuto okazis voĉdonado, kaj 
la plimulto el la kunvenintoj decidis: TEMoj okazu. Spite al ĉiuj kaj ĉiaj obstakloj. 

Aŭspiciataj de REU, kun afabla helpo de Garik Kokolija kaj Maksim Griŝin, ni 
produktis imponan reklamilon, kiun fakte oni nomu tradicie “La unua informilo”. 
La informilo estis dissendita al ĉiuj abonantoj de REGo, bonokaze disdonita en Es- 
peranto-kluboj de 
Vilno kaj Rigo, ekspe- 
dita al niaj Esperantaj 
amikoj en la ĝemelur- 
boj de Tihvin, rete 
sendita al multaj E- 
grupoj kaj kluboj. Gin 
ricevos ankaŭ ĉiu par- 
toprenonto de la Inter- 
nacia Festivalo en Ba- 

belegaj monaĥejoj, iom distan- 
cigitaj de la urbo. Se estos 
sufiĉa kvanto da dezirantoj, ni 
organizos ankaŭ tuttagajn 
ekskursojn - al Velikij Nov- 
gorod kaj al Vologda. Pri la 
surprizoj, kiuj atendos la TE- 
Manojn, ne endas paroli an- 
ticipe - estos ankaŭ tiuj. 

Certe, ne ĉio glatas dum la 
prepara laboro. Evidentiĝis, ke 
la kartnumero por sendi 
monon, anoncita en la In- 
formilo, estas maltaŭga. La 
fakto estas malagrabla, sed ne tro zorgigas nin, la organizantojn, ĉar la mono estos 
bezonata en aprilo 2014. Gis tiu tempo la problemo pri pagoj estos solvita. 

La retejo de TEMoj jam ekfunkciis ĉe la adreso <http://notlibro.info/>. Tie 
aperadas aktualaj informoj, funkcias listo de aliĝintoj, konstante ĝisdatigata, kaj la 
aliĝilo, ebliganta retaliĝon. 

Dezirante feliĉan Novan jaron al ĉiuj legantoj de REGo, la loka organiza TEM- 
teamo konfirmas: ni laboros plenforte por ke ankaŭ TEMoj iĝu memorinda 
travivaĵo en la feliĉa jaro de ĉiu partoprenonto. 

komisiite de la TEM-teamo, Mikaelo Bronŝtejn (Tihvin) 

“AŬTUNA KUKO” NOVEMBRE EN JEKATERINBURG 

Ci-jara aŭtuno inspiris nin organizi ankoraŭ unu aŭtunan renkontiĝon, krom 
jam tradicia septembra, kiu kutime okazas en Jekaterinburg. 

Ni komencis ĝin plani ankoraŭ oktobre kaj eĉ volis nomi ĝin “Aŭtuna inspiro”. 
Sed kiam ni estis preskaŭ pretaj anonci pri ĝi kaj inviti ĉiujn dezirantojn ĝin parto- 
preni, ie en la reto aperis informo pri “Aŭtuna inspiro” - la aranĝo preparata de 
moskva esperantista teamo. Kompreneble, por ne ripetiĝi, ni tuj trovis la alian no- 
mon por nia renkontiĝo: ĝi iĝis “Aŭ- 
tuna kuko”. 

“Aŭtuna kuko” sukcese okazis en 
Jekaterinburg la 9-an de novembro kaj 
kunvenigis ĉirkaŭ 20 partoprenintojn. 

Krom jekaterinburgaj esperantistoj la 
renkontiĝon partoprenis ankaŭ du 
tjumenanoj: Pavel Veselov kun sia 
frato Sergeo. 

La organizantoj tre klopodis krei 
varman amikan etoson, detale pripen- 
sis kiel konvene aranĝi la spacon de 
nia renkontiĝejo: la venintojn renkon- 

tis pendanta surmure speciala slogano: 

“En malvamo kaj pluvo aŭtunaj 

Vin varmigos amikaj brakumoj!” 

Surtablaj omamaĵoj ĝojigis la okulojn per la bunteco de la koloroj: specialaj 
tablotukoj kun kvazaŭ disĵetitaj aŭtunaj folioj - mfaj, flavaj, oraj; diverskoloraj 
kandeloj ktp. Ĉio servis por agordi la ĉeestintojn lirike kaj romantike... Ankaŭ la 
mallonga filmeto, dum kiu, akompane de bela muziko de “Aŭtuna valso”, surek- 
rane aperis ravaj aŭtunaj pejzaĝoj, kies beleco neniun povis lasi indiferenta. 

La programo komenciĝis de ŝerca amika diskuto inter Arina Osipova, kiu ŝatas 
aŭtunon kaj ĝuas ĝin, kaj Aleksandr Osincev, kiu, milde dirante, preferas aliajn se- 
zonojn de jaro, kiuj malpli deprimas kaj kutime pliĝojigas lin. Post tiu ŝerca dia- 
logo estis intervjuitaj ankaŭ aliaj partoprenintoj, kiuj esprimis sian rilaton al aŭ- 
tuno, rakontis pri asocioj kaj emocioj, kiujn elvokas tiu sezono. 

Poste estis bruligitaj la kandeloj kaj la programon daŭrigis alia duopo: Alek- 
sandra Osipova, deklaminta Esperantan tradukon de priaŭtuna poemo de nia klasi- 
kulo A.S.Puŝkin, kaj Viktoro Kudrjavcev, prezentinta originalon de la sama po- 
emo. Ankaŭ Jana Husanova deklamis tre belan poeziaĵon de M.Giŝpling, ligitan 
kun aŭtuna temo, kaj Raja Kudrjavceva prezentis prozaĵon, kunhavantan kaŝitan 
intrigon: oni aŭdis kvazaŭ monologon de virino kun la sinceraj konfesoj pri ties vi- 
vobservoj kaj preferoj, kaj nur fine eblis kompreni, ke tiu ĉi “virino” estas mem 
Aŭtuno. Kiel apartaj programeroj kaj dum la paŭzoj sonis pianaj muzikaĵoj, belege 
prezentitaj de Julija Moĉalova. La programon tre agrabligis ankaŭ la gitarludo de 
Sergej Lokis. 

Niaj fotistinoj, Julija Degtjarjova kaj Katja Zamislova, preparis surprizon por la 
partoprenintoj, donacinte al ĉiuj memfaritajn bildkartojn kun aŭtunaj pejzaĝoj kaj 
subskribo en Esperanto. Dum la vespero ni interŝanĝis tiujn bildkartojn kaj dors- 
flanke aldonis siajn bondezirojn al la amikoj. 

Aparta fokuso en la programo estis dediĉita al la aŭtunaj naskiĝintoj, kiuj estis 
kelkaj, kaj ĉiuj ili ricevis tiuvespere agrablajn donacetojn kaj amikajn gratulojn. La 
tuta nia kompanio gaje tostis je ilia sano! Sur la festa tablo certe estis kaj tortoj, kaj 
kukoj. Sed la programo mem de tiu ĉi vespero estis granda “kuko”, kunbakita de ni 
ĉiuj. 

Fine de la ves- 
pero ni plezure 
fotiĝis kune, kaj vi 
povas vidi kelkajn 
fotojn, kiuj reflek- 
tas apartajn mo- 
mentojn de tiu ĉi 
agrabla evento. 

Raja Kudrjavceva, 
kunordiganto de 
REU en Uralo 

LA INTERNACIA LINGVA FESTIVALO EN ĈEBOKSARI 

Kiu fremdan lingvon ne scipovas, pri la propra nenion scias 

J. W. von Goethe, germana poeto 

Ci-aŭtune jam la 18-an fojon okazis la Intemacia Lingva Festivalo en Ĉebok- 
sari, ĉiujara tradicia lingvo-kultura aranĝo, organizata de Junulara Esperanto- 
Asocio de Ĉuvaŝa Respubliko kun subteno de la fremdlingva lemejo “Lingvoj por 
Sukceso” kaj aŭspicio de la respublika Ministerio pri edukado. 

Kiel estas konate, la lingva festivalo celas montri lingvan variecon, unikecon 
kaj valoron de ĉiu lingvo de la mondo. Oni volas atentigi, ke la mondo estas mult- 
lingva kaj la homoj uzas efektive multe pli ol 5-10 lingvojn, do ĉi-jara festivala de- 
vizo “Por la lingva diverseco” bone esprimis la ideon. 

Ĉi-jare la festivalo komenciĝis la 10-an de oktobro per la tiel nomataj “kara- 
vanoj” - etaj kulturaj festivaloj kaj lingvaj konkursoj en mezlemejoj. Niaj 
fremdlandaj volontuloj kune kun la organizantoj de la festivalo vizitis lemejojn en 

multaj distriktoj tra la respub- 
liko kaj krome atingis la ĉefur- 
bon de Maria Respubliko, Joŝ- 
kar-Ola, prezentante kulturojn 
kaj lingvojn de siaj landoj. La 
lernejanoj ĝojis konatiĝi kun la 
eksterlandanoj kaj eksciis mul- 
ton novan pri la albana, ger- 
mana, slovaka, hispana, finna, 
itala, taĝika lingvoj kaj respek- 
tive pri la kulturoj. 

La ĉefa festivala programo 
okazis la 19-an kaj 20-an de 
oktobro. Ĉi-jare ni revivigis la 
bonan tradicion de trilingva 
prezento de gastoj kaj prelegantoj sur la scenejo - ĉuvaŝa, msa kaj Esperanta - la 
tradicion, kiu estas tre grava por ni, ĉar ĝi montras la valoron de la intemacia kaj la 
gepatraj lingvoj por sukcesa komunikado. 

Honora gasto estis Rafael Mateos Gonzalez, hispana esperantisto kaj profesia 
instruisto de la angla, la hispana kaj Esperanto. 

Entute en la festivalo estis prezentitaj 35 lingvoj: la araba, la bulgara, la vjet- 
nama, la lingala, la kataluna, la laosa, la portugala, la latina, la litova, la samea kaj 
finna lingvoj, la antikva slava, la tatara, la taĝika, la sveda k.t.p. Krom tio estis kel- 
kaj prelegoj, ekzemple: “Ekzotaj literaturoj kaj universalaj klavararanĝoj”, “Dim 
korekte, aŭ Gramatikaj nazioj”, “Lingva diverseco kaj personaj aŭ sociaj profitoj”, 
ĉiuj faritaj de Artjom Fedorinĉik el Ukrainio; “La msa lingvo: de la fontoj ĝis la 
nuntempo” kaj “Perkomputila traktado de la msa lingvo”, prezentitaj de Anna Vi- 
bomova el Moskvo. La Festivalo finiĝis per la jam tradicia intemacia koncerto. 

Tatjana Stepanova (Ĉeboksari) 






NUR ALTEN! 

Pli alten, pli alten, pli alten 
Ni strebas al la verda stel’, 

Kaj flugos ni alten senhalte 
Gis fma atingo de 1’ cel’. 

E1 “Marŝo de MASI-anoj ” 
La 1-4-an de novembro apud 
Moskvo okazis nova aranĝo de 
Moskva Esperanto-Asocio 

“MASI” sub la titolo “ALTE”, 
kio estas malĉifrata kiel Altemativa Lingva Trejnado Esperanta. Gia ĉefa ini- 
ciatinto kaj organizanto estis Irina Gonĉarova (ĉiuj nomas ŝin ĉi tie Mirina). 

Mi ĉiam miras, kie Irina prenas tiom da entuziasmo kaj energio por sia neelĉer- 
pebla agado: gvido de ĉiusemajnaj variaj lecionoj kaj aranĝoj por MASI-anoj, ĉiu- 
jaraj grandiozaj Lingvaj festivaloj en Moskvo, tradiciaj ekstemrbaj kunvenoj 
“Strigo”, “Apero” k.a. Kaj jen nun nova evento! Evidentiĝis, ke ALTE estas prova 
aranĝo por esplori kondiĉojn kaj metodojn por la sekvasomera intemacia Somera 
Esperanto-Studado (SES-Rusio), kiu tradicie okazas en Slovakio kaj nun estas 
planata ankaŭ en Rusio. 

La tasko estas grandega kaj gravega! Gi interesigis kaj entuziasmigis ankaŭ 
min, pro kio mi decidis partopreni en ALTE. Kaj mi dim tuje, ke mi ne bedaŭris 
pri mia decido. Malgraŭ tiu fakto, ke la aranĝo celis plibonigon de lingvoscioj kaj 
parolpraktikon de Esperanto por novaj esperantistoj, mi konstatas, ke ĝi estis utila 
ankaŭ por mi, havanta multjaran sperton en uzado de la lingvo. 

Kio ravis min dekomence, estis la junaj partoprenantoj de ALTE. Tre ĉarmaj, 
kapablaj, saĝaj, disciplinemaj, multtalentaj, spritaj, gajaj... Tiun ĉi vicon de admiraj 
epitetoj eblas daŭrigi senĉese. Irina dank’ al sia organiza kaj pedagogia talento 
sukcesis kolekti tiun ĉi brilan junularon, trovi por ili interesajn taskojn kaj variajn 
studformojn, entuziasmigi ilin. Eĉ la pseŭdonomoj de la ALTE-anoj, legeblaj sur 
ties brustŝildetoj, aldonadis malbanalan etoson. Jen estas Klera (Julija Samsonova). 
Kia trafa kromnomo! Ŝi efektive estas tre kompetenta pri Esperanto, flue parolas 
kaj dum la aranĝo eĉ instmis la lingvon (eksplikis la gramatikajn komplikaĵojn en 
Esperanto). Jen Lumanta (Jekaterina Ljubuŝina) - tre serioza kaj respondeca junu- 
lino, ne deziranta vane elspezi tempon por celoj ne ligitaj kun Esperanto. Fine de la 
aranĝo ŝi eldiris kritikon pri vakuaj - ĝis 20 minutoj! - tempopaŭzoj, kiujn necesus 
utiligi por studado de nia lingvo. Jen Digna (Nastja Goljc) - kombinis kaj seriozajn 
trajtojn de la karaktero (ŝi plenumis organizajn taskojn) kaj ĉarmecon de gaja akto- 
reco (kiel brile ŝi ludis en la improvizitaj skeĉoj!). Jen Dimbor (Dmitrij Borodajev) 
- sub la modesta sinteno malkovriĝas neordinaraj saĝo kaj kapabloj. Jen la ĵusaj 
finintoj de la baza kurso FaRo - Belfor (Dmitrij Bogatov) kaj Rivera (Tatjana 
Fjodorova) - modelo de studema fervoro (ankaŭ ili ne deziris pardoni la 20- 
minutajn paŭzojn en la programo!). Kaj ilia FaRo-samgmpanino Sindona (Irina 
Konopljanova) jam gvidis la Teatran trejnadon en Esperanto! Pri ĉiu el dudek 

gestudantoj eblus verki apartan eseon. Ili ĉiuj estas unikaj kaj esperantemaj per- 
sonoj, kiujn tre bezonas nia movado. 

Dum la studsesioj mi ĝuis kreivan etoson. Studformoj ŝanĝiĝis post ĉiu horo, 
pro kio la studado estis interesa kaj tute ne laciga. Post lecionoj pri gramatiko de 
Esperanto (Klera) sekvis skriba tasko “Literatura portreto” (Mirina), kiam ĉiu 
verkis anoniman portreton de unu el la ĉeestantoj kaj ĉiuj aliaj devus poste diveni 
la objekton de la verko. Ekzercadon pri aŭdkompreno (Svetlana Smetanina) ŝanĝis 
teatrigita aranĝo “Juĝejo” (Digna), en kiu ĉiu studanto improvize rolis anon de juĝ- 
proceso (juĝisto, advokato, prokuroro, plendanto, akuzato, atestantoj ktp). Fama 
Esperanto-poeto Oleg Cajka (Oĉjo) gvidis mallongan traduk-kurson kaj komunan 
kantadon kun sia gitar-akompano. 

Post vesper- 
manĝoj okazis ar- 
taj kaj popularigaj 
aranĝoj: du ske- 
ĉoj, kiujn reĝisoris 
Oĉjo (“Buntkoki- 
neto”) kaj mi 
(“Kiel maljunulo 
vendadis bovi- 
non”); prezentado 
de slajd-filmetoj 
“Nebanalaj faktoj 
pri konataj lan- 
doj”, kaj en alia 
vespero - pri di- 
versaj sciencaj 
temoj (inter la partoprenantoj estis kelkaj junaj sciencistoj). 

Gravas rimarki, ke en ĉiuj programeroj aktive partoprenis ĉiuj ALTE-anoj kaj 
ĉio pasis nur en Esperanto. Esperante oni parolis ankaŭ en manĝejoj kaj en kori- 
doroj, la rusa lingvo ne aŭdiĝis. Do, metodika aspekto de la aranĝo estis modela. 

Ankaŭ la vivkondiĉoj estis tute taŭgaj: oportunas kombino de loĝ- kaj studĉam- 
broj, manĝejoj kaj baseno kun saŭno en la sama konstruaĵo, bonas apartaj ĉambroj 
por 2-3 personoj kun duŝejoj kaj necesejoj. Kio koncemas manĝofertojn, ni 
prefems pagi iom pli, sed havi la “svedan tablon” - por ĉies gustoj: la kuirkondiĉoj 
ĉi tie ebligas ĉion! Sajnas, ke la sola ĝena malavantaĝo estas ke en la konstruejo 
abundas fremdaj ripozantoj, sed estas kredeble, ke por SES-Rusio ankaŭ tion la or- 
ganizantoj solvos. 

Mi alvokas la rusiajn esperantistojn aktive subteni la unikan en nia lando inter- 
nacian aranĝon SES-Rusio - unuavice per alveno kaj venigo de neesperantistoj- 
interesiĝantoj, komencantoj, inertaj samklubanoj! Per niaj komunaj penoj la inter- 
nacia aranĝo estu plensukcesa kaj alportu prestiĝon al la msia Esperanto-movado! 

Ludmila Novikova (Moskvo) 

Impresoi de Norden (Aleksandr Lebedev) 

Entute al mi tre plaĉis la aranĝo. 

Mi atendis de ALTE lingvan praktikon. Kaj ricevis ĝin. Tio estas la unua okazo, 
kiam mi devis paroli nur Esperante dum tri tagoj. Estis nekutime. Sed agrablas, ke 
kompare kun la tempo antaŭ duonjaro mi povas konkludi, ke ĝenerale mi kom- 
prenis preskaŭ ĉion, almenaŭ kiam ne distriĝis. Kaj, espereble, tiuj ĉi tri tagoj 
ankoraŭ iom plibonigis mian parolan lingvon. 

Malfacilas diri, kiujn el programeroj mi pli ŝatas. Grava, utila, tute konvena al la 
aranĝo estis la programero “Aŭdkompreno”. Sed ĝi evidentiĝis facila, kaj divido en 
du partojn por niveloj B kaj C laŭ mi estis superflua. Estus bone, se ĉiuj provus 
inkluzive Cl. Tre plaĉis al mi “frazeologiaĵoj” fare de Oĉjo. Kaj tre mankas al mi 
tia programero, kiel “Interpretistoj”, kiuj estis en “VsPlesk”. Aŭ kiel io simila en 
dialoga formo, kio estis dum unu leciono de nia prepara kurso por KER-ekzameno. 
Teatraĵoj kaj aliaj distraj aferoj, certe, bonas, sed ili ne estas ĉefaj por trejnada 
aranĝo, kaj, ŝajnas, konsumis iom multe da tempo. “Nepeĉakuĉo” estis originalaĵo 
de ALTE kaj por la unua fojo tute sukcesis. Do, el ĉiuj prezentadoj al mi plaĉis 
tiuj, kiuj estis plej kurtaj kaj proksimaj al peĉakuĉo. Sed, ĝenerale, la ideo pri kur- 
taj prezentadoj el simplaj bildoj estas bonega. Ankoraŭ memorfiksiĝis al mi la lit- 
eraturumado pri konataj historioj en neordinara stilo kaj la literaturaj portretoj. 
Ambaŭ programeroj estis interesaj. Gemuta kaj ĉarma ekstertagorda gufado okazis 
en la ĉambro de Oĉjo. Dankon pro kantoj kaj teo! 

Do, tiuj ALTE-tagoj estis fruktodonegaj kaj saturitaj de impresoj. Indas ripeti ilin 
iam en estonteco. 

Impresoj de Sindona (Irina Konopljanova) 

ALTE estis por mi admirinda festo, kiu konsistis el diversaj ĝuoj. La unua estis ĝuo 
de komunikiĝo kun talentaj, saĝaj kaj erudiciaj homoj. La dua - plezuro de ko- 
natiĝo kun novaj scioj en interesa, viva formo. La tria - multe da pozitivaj emocioj 
de trejnadoj, teatraĵoj, ludoj. La kvara estis amika subteno, ĉar en la lingvo mi estas 
komencanta parolanto. 

Grandegan plezuron mi ricevis de teatra trejnado, kiun mi faris unuafoje. Malgraŭ 
ke mia parolado estis stumbla kaj mallerta, ĉiuj partoprenantoj tiel rapide kom- 
prenis, kion ili devas fari, ke aperis sento, ke vortoj ne estis bezonataj. Cuj havis 
imagipovon, improviz- 
povon kaj prezentipo- 
von. Admiro! 

Mi deziras danki la or- 
ganizantojn pro la ejo, 
pro la programo, pro la 
bonega kompanio, kaj 
pro infektado pri soifo 
de scioj kaj deziro par- 
topreni en tiuj aranĝoj 
ankoraŭ kaj ankoraŭ. 



11 





PREFIKSE UZATAJ E-VORTOJ 

parto 9 1 

SUPER 

Multaj homoj estis en stato de grava manko. Kaj rifuĝantoj superfluis la urbojn. 
Joel Brozovsky, el la japana, Oomoto, 1992, p. 18 

Por li evidentas, ke religio estas nure superstrukturo: iu ideologia produktaĵo 
amasiĝinta sur la veron kaj... 

Zeechin Armando, or., Fonto, 253 (1, 2002), p. 12 

SUPRE 

... nome la artan sistemon - kie la praktiko de la homaro dum pluraj epokoj ne ko- 
nas suprenan dinamikon. 

Ignat Bociort, or., Rumanio, Simpozio, 19, p. 10 

SUR 

Hodiaŭ la negoca vivo devigas ŝin, vole nevole, elmeti siajn surojn al la rigardoj 
de la viraro... 

Karl Schulze, el la germana, B.Brecht, Trigroŝa romano, Edition Leipzig, GDR, 
1977, p. 318 

Laŭ bildo 1, la sep plej grandaj pecoj trafis en oceanojn: Unu sudoriente de Aŭs- 
tralio: sur tiu kontinento oni trovas tektitojn. Tiuj estas ŝtonoj, kiuj estiĝas pro la 
varmego kaŭzita de la surbato. 

Walter Klag, or., Germanio, Monato, 1993, p. 16 

Je la malferma amasa marŝado proksimume kvardeko el ni iris kune portante m- 
bandojn, flagojn kaj specialajn identigajn verdan surĉemizojn... 

Jose Antonio Vergara, Cilio, Esperanto, 2003, 3, p. 56 

... li sin vestigis en la amelumitan surĉemizon kaj veturis en la proksiman urbeton. 
Viktor Gruŝko, el la rusa, Norda Prismo, 1964, 1, p. 12 

Blondan knabeton, kiun ŝi dume gvidis emane, ŝi etendis alten al la konkeranto 
surĉevala, metas leve en liajn brakojn. 

Rita Russler-Buckel, Germanio, La Gazeto, 82 (apr. 1999), p. 28 

Mintrajna vagoneto kun tabulo, sur kiu surestas dulingva etbiografio (vidu la su- 

pran foton)... 

Thomas Sandner, or., La Ondo de Esperanto, 2007, 8-9, p. 13 

La popolo, la radiostacioj, la gazetoj solvas siajn vortarajn problemojn surmo- 

mente, dum la studadoj de la Akademio daŭras jarojn. 

Carlo Minnaja, or., Italio, Literatura Foiro, 216 (aŭg. 2005), p. 182 

Mi avertas vin, ke mi persone jam toleris sufiĉe. Mi sopiregas doni al vi surnazon. 

Bertram Potts, or., Nov-Zelando, La Nova Butikisto de Nukugaia..., Stafeto, 1978, p. 102 


1 La antaŭaj partoj aperis en REGo JNLNs 3-4 (70-71) - 6 (73), 2012; 1 (74) - 5 (78), 2013. 

Kiam iu etnolingvo estas tro malgranda por havi propran ŝtaton, ĝi akceptas la 
skribsistemon de ia surordigita ŝtato. La kreolan, ekzemple, oni povas skribi per la 
franca skribsistemo. 

Eitgene de Zilah, Hungario-Francio, La Gazeto, 102 (okt. 2002), p. 4 
Preterirante la ruĝvizaĝan pentristinon de salikokoj li mamopinĉis ŝin kaj ricevis 
laŭtan surorelon. 

Anatolo Gonĉarov, el la rusa, Literatura Foiro, 220 (apr. 2006), p. 96 

Estas neimageble, ke li surpafis tiun malfeliĉan Pista Baltazar... 

I. Nagv, el la hungara, Z.Moricz, Varmega kamparo, HEA, Budapest, 1985, p. 76 

Por vi mi faris veluran jakon, kaj jen la ĉapo, kian surportas niaj laŭmoduloj; mi 
brodis ĝin por vi antaŭ longe. Cu vi volas ĝin surprovi? 

J. Beau, el la franca, Prosper Merimee, Colomba, The Esperanto publishing 
Co.L.T.D., Anglujo 

Krome ni instruas al niaj almozuloj, lepromalsanuloj, senhejmuloj, surstratuloj, 
kio estas natura familia planado... 

Probal Dasgupta, or., Hindio, Femina, 7, 2006, p. 6 

Mi memoras la uzon de eksmodaj aviadiloj por eviti konfuzon kun tiuj venditaj al 
alia kampo, la surtakson de la iraka armeo, la paradoksan aserton pri rapida 
venko. 

Christian Riviere, or., Francio, Fonto, 273 (sep. 2003), p. 15 

Sur la tersurfaco videblas multe da krateroj. Tio pruvas, ke tiaj elkosmaj surtrafoj 

ne estas maloftaj. 

Walter Klag, or. , Monato, 1993, 6, p. 17 

Mi eltenadis ĝis la tago, kiam mi survangis mian mastron, kiu estis fortirinta min 
en kelangulon por pli senĝene min palpaĉi. 

Simone Boniol, or., Fonto, 99, p. 12 

TRA 

Fine la leganto fidu, ke la literatura valoro trabrilas ĉiun historian nebulon. 

Tim Westover, or., Literatura Foiro, 224 (dec. 2006), p. 320 

Poetaj paĝoj sciu sin kontenti. 

Jam estas du aŭ tri pli ol sufiĉaj 

por montri formon. Sed por trajarcenti 

je sentoj kaj je pensoj estu riĉaj. 

Nikolaj Lozgaĉev, or., Rusio, Literatura Foiro, 182 (dec.1999), p. 322 

Ĉu la frato komprenis esperanton, aŭ ĉu la letero estis maniero de Ommie “tra- 
verki” siajn problemojn kaj atingi iun internan pacon pri okazintaĵoj. 

Tim Westover, or., Literaturci Foiro, 224 (dec. 2006), p. 321 

Estis larmoj ĉie, sur la trakuseno, sur la ĉemizo, sur la rando de littuko... 

Daniel Luez, el la franca, Fonto, 102, p. 30 

Dum matenmanĝo li fotokopiis dokumentojn. Dum tranokto, li redaktis, printis, 

dissendis en la reton ĉiutagan konferencan infonnilon. 

Madeleine de Zilah, or., Francio, La Gazeto, 96 (okt. 2001), p. 7 
Jen cinikulo kiu scias ridi pri tiu straba mondo! Mi tranazis ĉiujn liajn verkojn. 
Cezaro Rosseti, or., Britio, Kredu min, sinjorino!, eld. Fleroldo de Esperanto, 
1949-50,p.88 

Due mi ŝatus atentigi pri kelkaj koboldoj kiuj trapetolis mian novelon “Dezerta 
dizerto”... 

Gongalo Neves, or., Portugalio, Monato, 1993, 10, p. 6 

La fratinoj jam enlitiĝis, la avino senĉese trapreĝas la rozarion, la patrino ien 
turniĝas... 

Marinko Givoje, el la kroata, Fonto, 63 (1, 1986), p. 21 
Sabate ni trapromenis la urbon, detale studis frontoŝtonojn... 

Ewont Lame, or., La Ondo de Esperanto, 2005, 2, p. 7 

- Frapfrakasu lin, trapugnu la stomakon, bat-elŝutu la dentojn. 
or., Jugoslavio, Tragedio en la Universo, Zagreb, 1961, p. 28 

Li batalas por la reformado de la eklezio, por la adaptiĝo al la postuloj de la rapide 
ŝanĝiĝanta epoko trasulkita de markantaj ekonomiaj kaj sociaj ŝanĝoj. 

Jozefo Horvath, or., Hungario, Literatura Foiro, 223 (okt. 2006), p. 236 
La novelo fascinas pro la akordo de juneco kaj matureco, kio traserpentas la unu- 
opajn evolustadiojn de la agado. 

Till Dahlenburg, or., Germanio, Literatura Foiro, 227 (jun. 2007), p. 146 
“Kisu... ankoraŭ, ... ankoraŭ.” Kiam pli malvarmeta ondo de la vento ilin traviz- 
itis, ili observis, ke ili kuŝadas sur la verda herbaro, kaj ke tamen ne estas tiel 
malplena tiu mondo. 

Gvula B.Berszessi, or., Hungario, Norda Prismo, 1970, 1, p. 47 

TRANS 

Vi ne havas tempon zorgi pri la pasinteco; kaj pri la estonteco vi ankaŭ ne pensis. 
Vi scias nur, ke homo devas esti boato en la longa rivero kaj povu alvizaĝi la 
nuntempan transbordon. 

Zhang Xuesong, or., Cinio, Literatura Foiro, 201 (feb. 2003), p. 3 
... sed tiu perdolisto ne povas postpravigi la kontraŭjure komencitan kaj krime kon- 
dukatan militon, kaj certe ne kompensi la transgrandan nombron de la mortintaj 
kaj kripligitaj virinoj kaj infanoj, kiu el okcidenta vidpunkto banaliĝas per la bar- 
bara perifrazo flankaj damaĝoj. 

Literatura Foiro, 221 (jun. 2006), p. 127 

Por transponti la problemon, li simple proponas majuskligi la “ĉapelitajn” literojn. 
Heroldo de Esperanto, 1997, 2, p. 3 

... transdonu al la junularoj en la urboj Hiroŝima kaj Nagasaki. Kaj transdiru al ili, 
ke en nia patrujo... 

or., Jugoslavio, Tragedio en la Universo, Zagreb, 1961, p. 10 

Male Manuel de Seabra venis al Barcelono, kie li vivas ekde 1954 kaj, lingva 
transfuĝinto, verkis tiun strangan “Conetxes Blaise Cendrars” kiun mi katalune 
legas. 

Marie-Frane Borot, or., Literatura Foiro, 190 (apr. 2001), p. 63 

Post nur dudek jaroj, la spertaj dezerto-militistoj, duonkaŝitaj inteme de kirliĝantaj 

sabluraganoj, transfuriozis la limojn de siaj najbaroj. 

Hugo Roilinger, or., Sennacieca Revuo, 1991 (112), p. 10 

Kie vidiĝas, kiel en spegulo, la knabinoj mem, ĉiu el ili oferanta siajn vundojn, 
dolorojn, agoniojn; kaj ĉerpanta el la ofero dolĉan ĝojon transtiman. 

Eugene de Zilah, or., Hungario — Francio, La Gazeto, 85 (dec. 1999), p. 25 

Sekve oni trovis la solvon disdoni al la gajnintoj portretojn de Hajos kun lia pro- 
pramana subskribo: jen denove io same transformale alia ol doni ordenojn. 

Lariko Golden (denaskulino), el la hungara, Esperanto, 1997, 12, p. 203 

En oktobro tiu komisiono, en kiu ankaŭ mi membras, kunsidis kelkajn tagojn en 

Roterdamo por pridiskuti kandidatojn por diversaj postenoj kaj la aranĝojn faren- 

dajn por certigi transponton de la laboro de la malnova al nova stabanaro. 

Humphrev Tonkin, or., Usono - Anglio, Esperanto, 2001, 11, p. 181 

Sed se tio ne plaĉus al vi, vi simple rajtas transdormi la matenmanĝon, ellitiĝi 

tagmeze kaj ĝui la variajn programojn... 

Szabo Tibor, or., Hungario, tejo tutmonde, 2002, 2, p. 17 

Vi scias nur, ke homo devas esti boato en la longa rivero kaj povu alvizaĝi la 
nuntempan transbordon. 

Zhang Xuesong, or., Cinio, Literatura Foiro, 201 (feb. 2003), p. 3 

Tiun filon ni nomis Agbe. Onidire liaj agoj sendis la patron al la transtombo. 
Gbeglo Koffi, or., Niĝerio, Literatura Foiro, 201 (feb.2003), p. 31 
Dum ni diligente esploras ankoraŭ da subvenciebloj, ni momente ĉefe per donacoj 
transpontas la malfacilan komencan stadion. 

Jorg De Mulder, or., tejo tutmonde, 1996, l,p. 9 

Se eĉ pontolingvo, kies plej ofte laŭdita celo estas interkompreniĝo, ne povas 
transponti homajn korojn, tiam esperanto fariĝas por la vojaĝanto fonto de males- 
pero. 

Tim Westover, or., Literatura Foiro, 224 (dec. 2006), p. 324 

TRO 

Min estas nur parte kristana. Plene kristani estus superhome. Kaj oni diras, ke mi 
estas multe pli... kiel diri? ... pike ĉarma dank’ al tiu mia ne-tro-modesteco. 

Johdn Valano, or., Svislando, Cu li bremsis sufiĉe?, Antverpeno, La Laguna TK- 
Stafeto, 1979, p. 40 

Verkanto en esperanto frontas malan problemon: oni facile dronas en ĝia flekse- 
blecotroo; fari la plej trafajn elektojn el tiu eblecosvarmo iĝas tre malfacila. 

Giorgio Silfer, or., Italio - Svislando, Literatura Foiro, 127 (okt. 1990), p. 34 

Limeriko 

Suferis dikul’ en Bordozo 
pro daŭra dolora pirozo. 

Doktoron konsultis, 
sed tiu insultis: 

“Nur kulpas porkaĵa trodozo!” 

Monato, 1997, 4, p. 26 

TUJ 

La broŝuro entenas argumentojn postule al esperantmovada konsidero de la Nova 
HelpAlfabeto (NHA) por ke la skribita Esperanto trovu sian tujcblan aplikon en la 
ĝeneralaj amaskomunikiloj. 

Till-Dietrich Dahlen-Burg, or., La Gazeto, 108 (okt. 2003), p. 22 

La artisto Flers reprezentas ŝin sur flankmuro de domo, tujproksime al stratangulo. 
Istvan Ertl, or., Hungario, Fabienne Bertheldt, Literatura Foiro, 140 (dec. 1992), 
p. 287 

Okazas foje ankaŭ eraroj neintencaj, sed kun same spektakla efiko. En novembro 
1986 la Eŭropa Parlamento akceptis rezolucion por asigni 50 000 ekuojn por starigi 
“tuj-brigadon” (angle: flying squad) de fraŭd-kontrolistoj. 
el la nederlanda, Esperanto, 1987, 2, p. 30-31 
... kaj preparis por ili kafon el tujpreparaĵo. 

Miaymoto Masao, or., Japanio, Naskitaj sur la ruino Okinava, Japanio, 1976, p. 132 
Antaŭ mi tujtago vele 
Uzas ventojn - pukto pinta 
Dige inter tempajn marojn. 

Ivan Naumov, or., Rusio, Scienco kaj Kulturo, 2000, l,p. 30 

... pri posedo de nur unu ĉifona vestaĵo kaj nasko de tujmortontaj beboj. 

Green WiII, or., Monato, 1991, 10, p. 13 

Li estas tujfara homo. 

A.Gonĉarov, or., Rusio 

... tamen ĉion deklaritan el la balkona alto de nia provizora prezidanto... ĝi prirea- 
gas ankaŭ per tujpetardoj, budapeŝte cinikaj ŝercoj. 

Istvdn Ertl, or., Hungario, Monato, 1989, 12, p. 24 
Kaj ne ĉiuj homoj estas same diligentaj, tujrespondaj. 

Aldo de’ Giorgi, or., Italio, Esperanto, 1997, 4, p. 71 

Tre salutinda estas la tujsekva okpaĝa komentario, al kiu resendas steletoj de la 
teksto. 

Edwin de Kock, or., Sud-Afriko, Norda Prismo, 1970, 1, p. 57 

Unue nature pri la lingvo. La poeto tuj posta al Zamenhof, Grabowski, en “La 

tagiĝo” samentuziasmas pri nova erao... 

Timothv Carr, or., Britio, Literatura Foiro, 127 (okt. 1990), p. 12 

REMEMOROJ PRI LA SOMERA VOJAĜO 

A1 mi ŝajnas, ke vojaĝoj en Esperantnjo estas la 
plej grava parto de vivo de preskaŭ ĉiu esperantisto. 
Kaj tute ne gravas, ĉu oni veturas proksimen aŭ mal- 
proksimen. Gravas, ke oni renkontos novajn kaj mal- 
novajn amikojn, ĝuos belegajn vidindaĵojn, prome- 
nados laŭ novaj aŭ oldaj stratoj kaj perceptos la spiri- 
ton de la loko, kie loĝas la homoj, posedantaj la plej 
mirindan lingvon. Mi tre multe vojaĝis en mia vivo 
kaj devas konfesi, ke ĉiuj vizitoj al fremdaj lokoj es- 
tis neforgeseblaj. Mi instruas la anglan lingvon, kaj 
verŝajne tiu kialo vekis mian intereson al Britio. Do, 
mia edzo kaj mi decidis en la Somera Festivalo en 
Sallowford. 

Verdire, tiu ĉi vojaĝo iĝis jam la tria rekontiĝo 
kun britaj esperantistoj. La unua okazis en 2007 (en 
Barlaston), kiam BBC filmis pri la intemacia lingvo; la duan fojon ni sukcesis trafi 
la Jubilean Festivalon (50-jariĝon), kiu same okazis en Barlaston; kaj la lasta 
diferenciĝis de la antaŭaj, ĉar pasis en tute alia loko, preskaŭ izolita de la ekstera 
mondo. Mi ne povas diri, kiu el la tri estis la plej interesa kaj memorinda, ĉar ĉiuj 
fiksiĝis en mia memoro kiel memstaraj eventoj, brilaj kaj neripeteblaj. Tamen mi 
volus atentigi, ke la ekonomia krizo tuŝis la tutan Eŭropon, kaj Anglio ne estis es- 
cepto. Ĉiu nova vojaĝo kostis pli multe kaj daŭris pli kurte. Ankaŭ ni mem ŝanĝiĝis 
kaj akiris la sperton trovi novajn eblojn por fari la ferion ne tro multekosta. 

Sendube, ni ne povis veturi nur por Esperanto-Festivalo. Britio estas sufiĉe an- 
tikva lando, kie abundas ja vidindaĵoj. Unue, ni pasigis kvin belajn tagojn en 
Kembriĝo (Cambridge), vizitante oldajn kolegiojn de la fama urbo kaj promenante 
en nekredeble belaj parkoj kun lagetoj kie abundas fiŝoj! Kaj la fiŝoj ne timas 
homojn, sed atendas manĝaĵon de ili! Kun kio oni povas kompari sidadon sur la 
benko, kie antaŭ kelkaj jarcentoj sidis la elstara Njuton aŭ Darvin? Kaj boatado laŭ 
la rivero Kam en platfunda boato donacis fantastecajn sentojn! Kaj maleblas ne 
admiri la majestajn katedralojn! Tamen Kembriĝo estas studenta urbo, kaj ĉiuj stu- 
dentoj (kaj ne nur studentoj) biciklas tie de mateno ĝis vespero! Oni malpermesas 
al studentoj uzi aŭtojn en distanco ĝis dek kilometroj de la univesitataj kolegioj! E1 
Kembriĝo ni veturis al Stoke-on-Trent, enhoteliĝis tie kaj dimanĉe ekskursis al 
najbara urbeto Stone (Stono), malgranda kaj fabela, kie ni proftindiĝis en la tre 
trankvilan atmosferon de brita antikveco. Ni ne povis eviti gustumadon de la angla 
kuirarto, mia edzo ĝuis la faman britan bieron en la tavemo, kaj mi adoris desertojn. 

Kaj finfine laŭ nia plano ni devis atingi Sallowford, pri kies ekzisto eĉ tre mal- 
multaj taksistoj suspektis. Kiel mi menciis antaŭe, la loko estis izolita kaj atingebla 
per neniu ajn transporto krom taksio! Meze de kamparo staras impona domo, en 
kiu estas hotelo por religiaj homoj! Sed preskaŭ ĉiuj britaj esperantistoj estas ateis- 
toj! Tamen ili scipovas estimi la religiajn konvinkojn de aliuloj (kiuj dum tiuj kvin 
tagoj forestis en la hotelo). Ni povis trovi nur religian literaturon kaj vidi, ke ĉiu 

ĉambro estis provizita per 
ĉio, kion oni bezonis por 
serioza preĝado. 

La gastakcepto ŝajnis 
tre varma. Post la mo- 
mento, kiam ni eniris la 
domon, tuj virino akom- 
panis nin al la komforta 
komuna ĉambro kaj al- 
portis teon kaj kukaĵojn. 
Ni estis la unuaj esperan- 
tistoj kiuj alvenis al 
Sallowford. Poste aperis 
la aliaj - Joyce Bunting 
kaj tre agrabla paro, kiu 
staris ĉe la disvolviĝo de Esperanto-movado en Britio: Hilda Johnes kaj Celia 
Mackle. Posttagmeze ni ĉiuj renkontiĝis en la komuna ĉambro kaj oni dividis nin je 
du grupoj: progresintoj kaj progresantoj. Mi aliĝis al la unua, mia edzo Sergeo - al 
la dua. Kaj nia vivo en la Festivalo komenciĝis! Ni ne multis: al mi ŝajnas, entute 
partoprenis ne pli ol 18 personoj (malpli ol dum la antaŭaj aranĝoj). La kialoj estis 
diversaj: la loko estis pli malfacile atingebla, la prezoj por manĝado kaj hotelo 
plialtiĝis. Kaj kelkaj veturis al Islando kaj ne povis partopreni en ambaŭ eventoj. 
Bedaŭrinde, Wedgewood College (Veĝvud Kolegio), en kiu okazis kvindek 
antaŭaj festivaloj en Barlaston, estis okupita de krimuloj! Tamen la fama biblioteko 
de Butler ankoraŭ troviĝas en Esperanto-domo en Barlaston. Ci-foje la partopre- 
nantoj de la Festivalo dediĉis unu tagon por vojaĝi al la fama biblioteko de Butler 
kaj Esperanto-domo. Ni veturis tien per la propraj aŭtoj de lokaj esperantistoj. 

La Fesivalo ne multnombris, tamen ĉiu partoprenanto estis unika laŭ sia propra 
maniero. Krome, la Festivalo iĝis iugrade internacia. E1 Usono venis Erin Piateski, 
kiu estas respondeca pri la interreta paĝaro “lemu.net”. En Sallowford ŝi gvidis la 
kurson por progresintoj. Ni okupiĝis pri multaj interesaĵoj: analizis tekstojn, poe- 
maron (ekzemple de William Auld), tuŝis la problemojn de esperantologio, Espe- 
ranta literaturo, eĉ faris gramatikajn ekzercojn en la formo “trovu la eraron”. Dum 
la lecionoj ankaŭ viglis komunikado kaj diskutado pri la propraj spertoj en Espe- 
rantujo. La dua gmpo gvidata de Jack Warren (Voren) okupiĝis pri pli simplaj afe- 
roj, tamen li klopodis fari la lecionojn allogaj kaj interesaj kaj dum ili oni povis 
montri siajn sciojn en diversaj sferoj. Ekzemple, Jack montris kelkajn fotojn de 
homoj konataj tamen ne tre famaj. Aŭ li montris bildojn de raraj bestoj aŭ fiŝoj ktp. 
Sergeo ĉiam “brilis” dum tiuj taskoj, kaj Jack Warren diris, ke msoj estas tre emdi- 
ciaj homoj (li instmas la anglan lingvon por eksterlandanoj, ankaŭ rusoj). En tiu 
gmpo ĉeestis geedzoj kiuj konatiĝis per Esperanto: Kamila (Pollando) kaj Arnold 
Pitt. Ili ne estas tre junaj, kaj antaŭ la geedziĝo ili ambaŭ estis vidviĝintaj. 

Dum la tuta periodo de la Festivalo regis nur Esperanto, neniu alia lingvo! Ni 
ege ĝuis nian komunan manĝadon (cetere ĉiam bongustan kaj varian, eĉ neniu 

plado ripetiĝis dum tiuj kvin tagoj), teo- kaj kafo-paŭzojn, ĉar ni kolektiĝis kune 
kaj gaje babilis pri diversaj temoj. 

Ciun vesperon kronis iu prelego aŭ prezentaĵo, kaj en la tago antaŭ la forveturo 
okazis distra vespero, kie ni, kiel infanoj, ludis diversajn ludojn, kaj preskaŭ ĉiu 
preparis propran skeĉon, deklamadon, kantadon. Jack eĉ ludis blovtubon. Ni multe 
distriĝis kaj ridis. Poste ni kunvenis en la kelo por trinki bieron, sukon, rusan vod- 
kon. Ni regalis niajn amikojn ankaŭ per rusaj ĉokoladaj bombonoj kaj donis al ĉiu 
partopreninto memoraĵon el Niĵnij Tagil. 

Post la Festivalo ni veturis al Londono, kie ni pasigis tri belegajn tagojn kaj 
poste adiaŭis la gastaman landon kaj forflugis al Jekaterinburg. 

Lidija Jerofejeva (Niĵnij Tagil) 

VENU APRILE AL TBILISI 

KarEsA (Kartvelia Esperanto-Asocio) invitas ĉiujn esperantistojn al la 7-a Me- 
zorienta Esperanto-Kunveno, kiu okazos en Tbilisi de la 05-a ĝis la 10-a de aprilo 
2014. En la programo de la renkontiĝo estas antaŭvidataj: prelegoj pri Rustaveli, la 
reĝino Tamara, historio kaj nuna stato de Esperanto en Kartvelio, ekskursoj tra 
Tbilisi kaj la antikva Mcĥeta, Interkona kaj Adiaŭa vesperoj, Kartvela nacia art- 
programo. Estas planataj ankaŭ postrenkontiĝaj ekskursoj tra la lando. Dum la 
renkontiĝo okazos ankaŭ konkurso pri la elstara literatura verko - “Kavaliro en ti- 
gra felo” de Sota Rustaveli, kies Esperantan tradukon eblas legi ĉe 
<http://uea.org/vikio/index.php/KAVALIRO_EN_TIGRA_FELO>. 

Ĉiujn bezonatajn informojn pri la aranĝo (kondiĉoj, prezoj, aliĝilo, programo, 
listo de la aliĝintoj) vi trovos ĉe <http://uea.org/vikio/index.php/la_sepa_mezorient 
a_kunveno_en_kartvelujo_en_2014>. La organizantojn eblas kontakti per la adreso 
<mezorienta. kunveno @e speranto. org>. 

Por la informo: Kartvelio (kartvele 
bijjcitbooggo^co /Sakartvelo/) estas lando 
en centra kaj okcidenta partoj de Kaŭ- 
kazo, historia heredanto de antikvaj ŝtatoj 
Iberio kaj Kolhido (Kolĥeti), kaj hejmo 
de kartveloj. Gi estas membro de UNo, 

Konsilio de Eŭropo, Unesko kaj aliaj in- 
ternaciaj organizaĵoj. La lando havas 
1461 kilometrojn da surteraj ŝtatlimoj - 
kun Armenio (164 km), Azerbajĝano 
(322 km), Rusio (723 km), Turkio (252 
km). Cetere estas 310 kilometroj da ŝtat- 
limoj ĉe la Nigra Maro. 

Ne preterlasu maloftan (nun) ŝancon 
viziti Kartvelion por partopreni en E- 
aranĝo. 

Nana Ĥizambareli (Kartvelio) 

DECEMBRO 2013 

N*? 7 Q . Kompilas kaj redaktas Nikolao Gudskov (rete: nikolao@yandex.ru), 

redaktofmo - 04.12.2013 

REU SINCERE GRATULAS SIAJN ANOJN 

KAJ ĈIUJN ESPERANTISTOJN OKAZE DE ZAMENHOF-FESTO - 
TAGO DE ESPERANTA LITERATURO! 

HISTORIO DE LA ZAMENHOF-FESTO 

Ĉiujare meze de decembro (la 15-an de decembro 1859 naskiĝis la Majstro) en 
multaj urboj de la mondo estas okazigata Zamenhof-festo per kiu esperantistoj 
omaĝas al la kreinto de Esperanto kaj dediĉas sian atenton al la Esperanta litera- 
turo. Tiu ĉi populara festo havas pli ol okdekjaran tradicion kaj estas nun integra 
parto de la tutjara esperantista kalendaro. Oni ŝuldas la aranĝon al la fama hungara 
verkisto, poeto, aktoro, instmisto Julio Baghy (1891-1967) pro lia iniciato akcep- 
tigi la ideon pri la Tago de la Esperanta literaturo. 

En 1927 en la urbo Dancigo okazis la 19-a UK, kiu celebris la 40-jariĝon de 
Esperanto. Sur la urba Esperanto-placo estis plantita jubilea kverko. Julio Baghy 
pere de la hungara esperantisto Pal Balkanyi proponis al la Kongreso, ke la 15-a de 
decembro estu la tago de la Esperanto-literaturo, kaj 905 kongrespartoprenantoj el 
35 landoj unuanime aprobis la proponon. Jam decembre de la sama jaro en pluraj 
urboj okazis unuaj tiaspecaj festoj. 

Plie la ideon de la decembra festo popularigis Izrael Lejzerowicz (1901-1944), 
kiu en la ĉapitro XII de sia fama satira verko “E1 la “Verda biblio”” (1935) ad- 
monis la esperantistaron celebri la Esperanto-libron. “1. En la dekdua monato de la 
jaro, en la dekkvina tago de tiu monato, festu la Feston de la libro. ... 3. Vespere 
kunvenu en viaj rondoj kaj grupoj, jubilu pro la potenco de nia verda afero. 
4. Apogu viajn korojn per ĝojo kaj rido, kantoj kaj poemoj aŭdiĝu inter vi.” 

Nuntempe inter la organizantoj de la Zamenhof-festo estas malgrandaj rondetoj 
kaj multpersonaj kluboj, fakaj gmpoj kaj societoj, landaj asocioj kaj intemaciaj or- 
ganizaĵoj. Ankaŭ la programoj de la festo varias: en iuj urboj ili posedas jam tra- 
diciiĝintajn erojn kaj intiman familian etoson, en la aliaj ilin distingas neordinaraj 
kaj tre modemaj trajtoj. Por multaj esperantistoj la festo gravas pro la eblo senpere 
manifesti sian esperantistecon kaj identigi sin kun la internacia kultura medio. Gi 
estas ankaŭ konvena preteksto por prezento (inkluzive la eksteran publikon) de la 
kulturaj valoroj generataj kaj perataj de la esperantista komunumo. 

Vladimir Opletajev (Surgut) 



NE FORGESU ALIĜI AL REU POR 2014! 

Jen bona ekzemplo - kelkaj homoi iam aliĝis, pro kio la Estraro de REU ilin 
SINCERE DANKAS! 

Nova Dumviva membro : Vladimir Levadnij (Sankt-Peterburg) 

Kaj unuaj aliĝintoj por2014: 

Mecenato : Anton Loŝmanov (Komsomoljsk-na-Amure) 

Individuaj membroj : 

1. Vjaĉeslav Ivanov (Sankt-Peterburg) 

2. Boris Kondratjev (Sankt-Peterburg) 

3. Jekaterina Maliŝeva (Sankt-Peterburg) 

Aliĝintaj kolektivoj : 

Societo “Espero ” (Sankt-Peterburg) - 11 membroj 
Tjumena Esperanto-klubo “Revo ” (Tjumenj) - 7 membroj 

VENU AL “APERO-8”! 

Karaj Esperanto-samideanoj! Moskva Esperanto-Asocio “MASI” kore invitas 
ĉiujn E-parolemulojn al sia tradicia renkontiĝo APERO-8! Gi pasos dum la febru- 
araj festoj, 21-23.02.2013, en la apudmoskva bien-ripozejo “Jerŝovo”. 

Kvankam la aranĝo estas strikte malkrokodila, ni kuraĝe invitas ankaŭ komen- 
cantojn kaj progresantojn, kiuj emas evoluigi sian E-paroladon kaj sekvi la Ling- 
van Disciplinon. Pli detale pri la invitatoj kaj kutimaĵoj eblas legi en la MASI- 
paĝaro <http://ek-masi.weebly.com> aŭ en la VKontakte-grupo “APERO” 
<http://vk.com/apero_ek_masi>. 

Ni ĉiuj loĝos en la por multaj jam konata aparta dometo N°5, kun granda sa- 
lono, kie pasos la komunaj endomaj aranĝoj. Car la dometo situas en pitoreska 
naturo kaj la ripozejo disponigas diversajn distraĵojn, ni multe amuziĝos ankaŭ ek- 
sterdome. La plentempa partopreno kostas 3800 rublojn, kio inkluzivas loĝadon en 
2-3-lokaj ĉambroj kun 2 tranoktoj, 3-fojan abundegan kaj varian manĝadon dum- 
tage, aliĝ- kaj programkotizojn. Eblas veni tagon pli frue - necesas nur averti nin 
anticipe. Tiam al la prezo aldoniĝos 1500 rubloj. Se estos pli ol 10 personoj, ma- 
sianoj volonte organizos programon ankaŭ por tiu kroma tago. Gravas konscii, ke 
en nia dometo estas 33 litoj. Do, ni ne povos akcepti pli ol 44 homojn. Tial por ga- 
rantiite ricevi la kuŝlokon, bonvolu tuj mendi ĝin kaj prefere jam pagi al mi unu 
dekonon de la monsumo - 380 rublojn. 

Ni ne toleros ajnan krokodiladon en la dometo, tamen, por ebligi partoprenon 
de familianoj, ni pretas lui kuŝlokojn en apuda dometo por esperantistoj, venontaj 
kun infanoj aŭ geedzoj, ne parolantaj Esperanton. La familianoj povos bonege ri- 
pozi, dum esperantistoj de la familio partoprenos la E-programon. 

Ciuj kontribuoj al la programo estos arde akceptataj! Por aliĝi simple anoncu 
vin al mi - kaj ni kun ĉiu persone traktos detalojn. 

Bonvenon! 

Irina Gonĉarova, kunordiganto de MEA MASI, <mirinda.strigo@gmail.com> 

40-a FARO 

Fine de novembro 2013 startis la vica FaRo (la baza E-kurso “Fam la Ron- 
don”), gvidata de Irina Gonĉarova. Lemas 6 novuloj. Nenio speciala - mtina vivo 
de MASI. Krom la sola fakto, ke tiu ĉi FaRo havas la numeron 40. La 1-a FaRo 
okazis en la jaro 2002. 

Irina Gonĉarova (Odincovo) 

UEA INVITAS PRELEGI EN LA BONAERA IKU-SESIO 

Dum la 99-a UK en Bonaero okazos la 65-a sesio de la Intemacia Kongresa 
Universitato. UEA invitas universitatajn profesorojn, docentojn kaj personojn kun 
simila kvalifiko sendi proponojn pri prelegoj antaŭ 2014-01-31 al la sekretario de 
IKU (Prof. Amri Wandel, PK 767, IL-71799 Makabim, Modiin, Israelo). 

Lige kun IKU okazos studsesio de la Akademio Intemacia de la Sciencoj (AIS). 
Proponantoj de IKU-prelego povas samtempe proponi AlS-kurson, kies unua 
prelego estos parto de IKU kaj kiu aldone havos du daŭrigajn prelegojn. Oni bv. 
indiki, ĉu la IKU-propono estu konsiderata ankaŭ kiel AlS-kurso. 

La prelegoj estu pri interesaj, allogaj temoj kaj taŭgaj por klera publiko. Aparte 
bonvenaj estas prelegoj lige kun la kongresa temo, “Ĉu la nepoj nin benos? Streboj 
al daŭripova estonteco”, sed same bonvenas ankaŭ prelegproponoj pri aliaj temoj. 
Ĉiu propono enhavu mallongan resumon de la prelego kaj koncizan biografieton de 
la preleganto, kune ne pli ol unu paĝo. 

Ĉiu preleganto devas esti kongresano kaj mem zorgi pri sia aliĝo. Akceptita 
prelego estos rekompencita per honorario 260 eŭroj. Pliaj detaloj kaj antaŭaj prele- 
goj kaj resumoj troviĝas en la retejo de UEA. 

PARTOPRENU EN LA BELARTAJ KONKURSOJ DE UEA 

La gvida Esperanta artkonkurso, la Belartaj Konkursoj de UEA , invitas parto- 
prenantojn por la 65-a fojo. La rezultojn oni anoncos en la 99-a Universala Kon- 
greso en Bonaero. Partopreno estas libera al ĉiuj kaj ne ligita al partopreno en la 
UK, nek al membreco en UEA. La konkursaĵoj devas esti neniam antaŭe publikigi- 
taj en ajna formo, escepte de la branĉo Infanlibro de la Jaro. Oni rajtas sendi mak- 
simume tri konkursaĵojn por sama branĉo. 

Validas krome jenaj kondiĉoj: 

Poezio: maksimuma longo ne fiksita. 

Prozo: maksimuma longo 200 x 65 karaktroj (kvin paĝoj). 

Teatraĵoj: maksimuma longo ne fiksita. 

Eseo: teme ligita kun Esperanto aŭ kun la kongresa temo, proksimuma longo 
400 x 65 karaktroj (dek paĝoj); la unua premio nomiĝas Luigi Minnaja. 

Infanlibro de la Jaro: originala aŭ tradukita libro por infanoj presforme aperinta 
en 2013. Unu premio. 

Ĉiujn konkursaĵojn en la branĉoj Poezio, Prozo, Teatraĵo kaj Eseo oni sendu 
rete al <michela.lipari@tiscali.it>, indikante la elektitan pseŭdonimon por gardi la 
anonimecon de la aŭtoro. La absoluta limdato por ricevo de konkursaĵoj estas la 
31-a de marto 2014. En kazo de neeblo sendi rete, oni sendu unu paperan ekzem- 

pleron al Belartaj Konkursoj de UEA, sekretario Michela Lipari, viale Giulio Ce- 
sare 223, IT-00192 Roma, Italio. Por la branĉo Infanlibro oni devas sendi tri 
ekzemplerojn de la koncema libro al Ionel Onet, Centra Oficejo de UEA, Nieime 
Binnenweg 176, NL-3015 BJ Rotterdam, Nederlando, kun indiko “Por Belartaj 
Konkursoj”, kaj unu al la adreso de la sekretario. 

Premioj: unua premio 260 eŭroj, dua premio 182 eŭroj, tria premio 104 eŭroj; 
Nova Talento 182 eŭroj; Infanlibro de la Jaro 546 eŭroj. 

Detala regularo haveblas ĉe UEA kaj legeblas ankaŭ rete ĉe <www.uea.org>. 

Gazetaraj Komunikoj de UEA 

LA 39-A MALFERMA TAGO EN VIGLA ETOSO 

Sesdek vizitantoj el naŭ landoj partoprenis la 39-an Malferman Tagon de la 
Centra Oficejo de UEA sabaton, la 30-an de novembro. La ĉefpreleganto estis d-ro 
Federico Gobbo, ekde febmaro 2014 posteulo de Wim Jansen kiel estro de la kat- 
edro pri interlingvistiko kaj Esperanto en la Universitato de Amsterdamo. 

Prof. Gobbo faris du prelegojn, 
kies temoj estis lnstrui interling- 
vistikon hodiaŭ: spertoj kaj kon- 
sideroj kaj Lingvoj planitaj por fik- 
cio: kion ni povas lerni? Ambaŭ 
prelegoj estis filmitaj por la Reta Ki- 
nejo de UEA. A1 la programo kon- 
tribuis ankaŭ Ana Manero, kiu 
prezentis la Bitotekon de Hispana 
Esperanto-Federacio, kaj la TEJO- 
volontulo Roĉjo Huurman konatigis 
la aŭskultantojn kun la agado de la 
junulara sekcio de UEA. Ĉiuj pa- 
roladoj elvokis viglan diskuton kun multaj demandoj kaj komentoj de la publiko. 

En la programo estis ankaŭ filmoj kaj, kompreneble, funkciis la Libroservo, 
kies vendoj dum la tago sumiĝis je 1548,50 eŭroj. Plej multe furoris Esperanto as a 
starter language for child second-language learners in the primarv school (resuma 
raporto pri la projekto Springboard to Languages), la freŝa n-ro 18 de Beletra AI- 
manako, la rakonto Padma, la eta dancistino de Tibor Sekelj kaj la fabelromano 
Erik aŭ La malgranda insektolibro de la nederlanda verkisto Godfried Bomans, 
kies 100-a naskiĝdatreveno estis festata ĉi-jare. 

Gazetaraj Komunikoj de UEA 

DU FILMOJ ALDONIĜIS AL LA RETA KINEJO 

Lastatempe du filmoj aldoniĝis al la Reta Kinejo de UEA. La unua estas regis- 
traĵo de la programero La nova Estraro sin prezentas en la 98-a Universala Kon- 
greso en Rejkjaviko. Unue la Prezidanto Mark Fettes kaj la ses aliaj estraranoj 
prezentas sin, rakontante pri sia esperantistiĝo kaj antaŭa movada agado. En la dua 
parto la Generala Sekretario Martin Schaffer rakontas pri la novstila labormaniero 
de la Estraro kaj la Prezidanto Fettes skizas la ĉefan enhavon de la ĵus akceptita 

Strategia Plano de UEA. La fino de la dua parto kaj la tuta tria parto konsistas el la 
demandoj de la publiko kaj la respondoj de la estraranoj. 

La alia filmo, La Zamenhofa revo, estis registrita jam du jarojn pli frue: en la 
96-a UK en Kopenhago en 2011. Temas pri la prelego de Davide Astori el Italio en 
la Intemacia Kongresa Universitato. La plena titolo de la prelego estis La Zamen- 
hofa revo inter lingvistika kaj religia planizado: interpopola dialogo kaj tutmonda 
interkompreno per Esperanto kaj homaranismo. Ankaŭ tiu ĉi fdmo estas dividita 
en tri partojn, kiuj daŭras po ĉ. 15 minutojn. La prelego mem konsistigas la unuan 
kaj la duan partojn, dum la tria parto enhavas la postan diskuton, en kiu unu el in- 
tervenantoj estis la intertempe forpasinta zamenhofologo Zofia Banet-Pomalowa. 

Ambaŭ filmoj estis registritaj kaj redaktitaj de Francisco L. Veuthey. 

Gazetaraj Komunikoj de UEA 

HELMAR FRANK FORPASIS 

Prof. Helmar Gunter Frank, unu el la plej el- 
staraj pledantoj por la scienca apliko de la Inter- 
nacia Lingvo dum la lastaj jardekoj, forpasis post 
longa malsano en la Zamenhof-tago, la 15-an de 
decembro. Li naskiĝis la 19-an de febmaro 1933. 

Helmar Frank doktoriĝis en 1958 ĉe la filo- 
zofo Max Bense. Frank fariĝis konata esploristo 
kaj aŭtoro pri kibernetiko, precipe pri ĝia apliko 
al estetiko, pedagogio kaj psikologio. En 1963 li 
fariĝis profesoro ĉe la kibemetika katedro de la 
Pedagogia Altlemejo de okcidenta Berlino. Ekde 
1972 li laboris en la Universitato de Paderborn. 

Frank lemis Esperanton en 1974 per kurso de 
Hermann Behrmann, kiu poste nomis lian var- 
biĝon “mia plej granda sukceso”. Frank malkov- 
ris la grandan potencialon de Esperanto por la 
sciencoj kaj la neceson de science pmvitaj argu- 
mentoj por la lingvo, kiun li mem preferis nomi ILo. Fine de la 1970-aj jaroj ko- 
menciĝis sub lia gvido intemacia eksperimento pri la propedeŭtika valoro de Espe- 
ranto, kies rezultoj estas ĝis nun ofte uzataj en la informado pri la lingvo. 

La kulmina atingo de Frank estis la fondo de la Akademio Intemacia de la 
Sciencoj San-Marino en 1983, kiu celis fariĝi intemacia universitato. Helmar Frank 
estis prezidanto de AIS ĝis decembro 2007. Rimarkinda fariĝis la aperigo de scien- 
caj verkoj fare de AIS, kutime en dulingvaj eldonoj (Esperanto kaj iu nacia lingvo). 
Ekde 1995 AIS kaj UEA kunlaboras per la okazigo de AlS-kursoj lige kun la In- 
temacia Kongresa Universitato. Helmar Frank mem kontribuis al multaj sesioj de 
IKU kiel populara preleganto. Ekde 1974 ĝis 2006 li partoprenis ĉiujn UK-ojn, 
escepte de tri. 

En 1974 Frank kunfondis Eŭropan Klubon, kiu celis antaŭenigi egalrajtecan 
lingvopolitikon en Eŭropo. 

En 2013, okaze de la 80-a datreveno de Frank, aperis Littera ScriptaManet, 
serta in honorem Helmar Frank, impona festlibro kun plurlingvaj eseoj de 60 
amikoj liaj. 

Gazetaraj Komunikoj de UEA 

KOTIZREGULARO DE REU POR LA JARO 2014 

(akceptita de la Estraro de REU per skriba voĉdono) 

Membri en REU oni rajtas ekde la aĝo 18 jaroj; 14-17-jaruloj rajtas aliĝi kiel 
kandidatoj kim samaj rajtoj krom voĉdonrajto. 

1. Individua kotizo - 250 rub. (por ekster-KSŜ-anoj - 20 eŭroj). La individua 
membro ricevas elektronikforme membrokarton, Bultenon de REU, Jarlibron de 
REU kaj aliajn informojn (laŭpete REU sendas la materialojn ankaŭ per ordinara 
poŝto), voĉdonrajton dum Konferenco de REU, rabatojn ĉe uzo de REU-servoj, 
abono de REGo kaj en REU-aranĝoj. 

2. Dumviva kotizo - 20-oblo de la individua kotizo. La dumviva membro 
ricevas ĉion saman kiel la individua membro dum la tuta vivo. 

3. Mecenata kotizo - ne malpli ol 2-oblo de la individua kotizo. La mecenato 
ricevas ĉion saman kiel la individua membro plus dankan mencion en la Bulteno 
kaj en la asocia retejo <reu.ru>. 

4. Kolektiva kotizo - 100 rubloj por ĉiu aligita membro (la aliĝintaj kolektivoj 
pagas minimume por 5 aligitaj membroj). La aliĝinta kolektivo ricevas membro- 
kartojn (elektronikforme) por siaj aligitaj membroj, Bultenon de REU, Jarlibron de 
REU kaj aliajn informojn, voĉdonrajton por siaj aligitaj membroj dum Konferenco 
de REU, rabatojn ĉe uzo de REU-servoj, ĉe unu abono de REGo kaj en REU- 
aranĝoj. 

5. Aliĝkotizo por nova aliĝinta kolektivo, aŭ okaze de realiĝo - 300 rubloj, 
unufoje pagata de nova aliĝinta kolektivo. Jam aliĝintaj kolektivoj ne pagas. Nova 
kolektivo iĝas regiona organizaĵo de REU kaj laŭpete ricevas dokumenton pri tio. 
Se kolektivo ne pagas kotizojn por aligitaj membroj dum du sinsekvaj jaroj, ĝi 
poste devas denove aliĝi al REU. 

6. Amiko de REU - senpage. Amikoj de REU ricevas rajton partopreni en 
REU-Konferenco sen voĉdonrajto, Bultenon de REU en elektronika formo kaj 
aliajn informojn. Persono, sin anoncanta “amiko de REU”, devas plenigi aliĝilon 
kaj mencii sian ekzistantan retadreson. 

Ciuj membroj de REU kun la aĝo malpli ol 31 jaroj aŭtomate iĝas membroj de 
la junulara sekcio REJM (Rusia Esperantista Junulara Movado) kaj ricevas 
voĉdonrajtojn en REJM-voĉdonoj. 

Krome, membroj de REU havas rabaton dum abono de REGo: por la indi- 
viduaj membroj la abono por 2014 kostas 550 rub., por la aliĝintaj kolektivoj — 
500 rub. (ne pli ol 1 ekzemplero). 

La mblaj kotizoj sendendas al: IHopoxoea Hamanun HiiKOJiaeeHa, do 
eocmpedoeauun, n/o Pa3eujiKa, JlemiHCKuŭ p., MocKoecKan o6ji., 142717 (aliaj 
pagmanieroj vidu en <http://reu.rn/paghoj/pagmanieroj_eo.html>). 

La eŭraj kotizoj sendendas al uea-konto “reua-p”. 

MALFERMO DE MEB-MASI 

La 12-an de oktobro okazis festo, dediĉita al la malfermo de la Moskva Esper- 
anta Biblioteko de la Moskva Esperanta Asocio “MASI” (MEB MASI). Simila 
evento jam okazis, sed, bedaŭrinde, la unua hejmo de nia biblioteko en la Libera 
Spaco kun la poezieca nomo “Domo sub la arbo” ĉesis ekzisti. Ĉio - por plibono! 
Nun nia biblioteko lokiĝas en la fama per siaj avangardaj programoj moskva centro 
de junulara tempopasigo “Geri Rubin” - kiu ekzistas jam 20 jarojn kaj ne intencas 
morti! Kaj en la Centro nia biblioteko ricevis la tutan apartan ĉambron. 

La malfermo estis celebrita per distranĉo de la verda rubando antaŭ la biblio- 
teka pordo. La feston partoprenis la lemantoj de E-kurso, funkcianta ĉe la centro 
“Geri Rubin”, kiun gvidas 
Nikolaj Nikulin (Nikos) 
kaj Jekaterina Lozina 
(Miri), ankaŭ la kursanoj 
de FaRo-39, gvidata de 
Irina Gonĉarova (Mirina), 

MASI-anoj kaj aliaj intere- 
siĝantoj. La organizantoj 
bone prepariĝis. Estis 
kreita speciala logotipo de 
MEB, faritaj glumarkoj kaj 
suveniraj notlibretoj kun 
ĝi, pri kio sindone zorgis 
Klera (Julija Samsonova). 

La “lokanoj” (Miri kun la kursanoj) tre bone aranĝis la bibliotekan ĉambron kaj 
preparis la ejon, dispendiginte tra la tuta centro grandajn fotojn kun portretoj kaj ci- 
taĵoj de famaj verkistoj pri Esperanto. Dum paŭzoj eblis spekti E-fdmetojn kaj 
aŭskulti kantojn en Esperanto. Mirina rakontis al la ĉeestantoj pri MASI-agado. 
Poste Klera gvidis la prezentadon de la libroj de “Sezonoj”, donacitaj al la biblio- 
teko - kun projekciitaj ilustraĵoj kaj tekstofragmentoj, legataj de Nikos. Laste, sed 
ne balaste, okazis la preparita de Nikos kvizo “Vero-Falso” pri diversaj faktoj el E- 
historio kaj kulturo. Fine sonis Esperanta himno en speciala muzika intrepreto de la 
gejunuloj el la E-kurso de la Centro. La etoso estis tre amika - neniu emis disiĝi. 
La unua uzanto de nia MEB iĝis la lemanto de FaRo Belfor (Dmitrij Bogatov), kiu 
prenis unu el la romanoj de la fratoj Stmgackij. 

Ni deziras al MEB MASI multajn diligentajn kaj akuratajn legantojn! Kaj ni 
planas okazigi ĉi tie festojn, dediĉitajn al E-libroj, ĉiusezone. Bonvenon! 

Irina Gonĉarova (Odincovo) 

NOVA REDAKTORO FABRICIO VALLE 
INVITAS AL KUNA KREADO DE LA 
REVUO “ESPERANTO” 

Unuafoje en pli ol cent jaroj, la revuo Esperanto 
havos sian redaktejon ekster Eŭropo. La brazilano 
Fabricio Valle estas elektita de la Estraro de UEA 
por transpreni la redaktoran postenon de Stano 
Marĉek, ekde la jarkolekto 2014. 

“Jam en sia skriba sinprezento, Fabricio Valle 
montris grandan energion kaj kreemon, kaj krome 
tre realisman ideon pri la redaktora laboro, - komentas la Prezidanto de UEA, d-ro 
Mark Fettes. - Tiun impreson plene konfirmis mia telefona intervjuo kun li. Ni es- 
tas entuziasmaj pri la ideoj kaj kapabloj, kiujn li alportos al nia komuna afero.” 

Valle estis unu el ses kandidatoj por la posteno de redaktoro. Movadano ekde 
1970, li okupis diversajn postenojn en la brazila movado, interalie kiel prezidanto 
aŭ estrarano de Brazila Esperantista Junulara Organizo (1977-81), oficisto de Bra- 
zila Esperanto-Ligo (1996-2001) kaj prezidanto de la Federacia Konsilantaro de 
BEL (2001-04). Li ankaŭ fondis kaj gvidis propran eldon-entreprenon, Zamenhof 
Editores, de 1987 ĝis 1995. Lastatempe li okupiĝis pri provoj kreskigi la esper- 
antistan ekonomion kadre de la organizo Intraespo. 

La redaktoraj kapabloj de Valle estas videblaj en la ok numeroj de Brazila Es- 
perantisto, kiujn li redaktis en la jaroj 2001-02. Enkondukante novan aspekton kaj 
novan teamon de kunlaborantoj, li kreis revuon kiu elstaris grafike, stile kaj en- 
have. Ankaŭ por la revuo Esperanto Valle antaŭvidas proksiman kunlaboron kun 
talentuloj sur diversaj kampoj, cele al revuo kiu “transformiĝos en aktivan en- 
gaĝilon, en instrugazeton por trejnado de volontuloj, en heroldon de la plej bonaj 
iniciatoj de la movadaj organizoj tra la mondo, en gvidilon por veteranaj kaj ko- 
mencantaj E-gvidantoj, en inspiron por la esperantoj.” 

La nova redaktoro verve laboras por lanĉi sian unuan numeron, tiun de januaro 
2014. En ĝi apenaŭ plu restas spaco por pliaj eroj, sed des pli la redaktoro bon- 
venigas materialojn por postaj numeroj. Por gardi la freŝecon de la revua enhavo li 
emfazas, ke la novaĵoj, artikoloj kaj aliaj kontribuaĵoj estu novaj kaj ne jam aperin- 
taj en retaj listoj aŭ aliaj gazetoj kaj forumoj. Oni prefere sendu la kontribuaĵojn 
retpoŝte al <redakcio@revuoesperanto.org>, sed, se necese, eblas sendi ilin ankaŭ 
paperpoŝte al: Revuo "Esperanto”, p/a Esperanto-Asocio de San-Paŭlo, Rua Faus- 
tolo 124, BR-05041-000 Sao Paulo, Brazilo. La redaktoro bonvenigas ankaŭ pro- 
ponojn pri artikoloj kaj ĉiajn komentojn pri la revuo. 

Jam estas kreita speciala reta komunumo Legantaro de la revuo “Esperanto ”, 
kie la nova redaktoro pretas rekte respondi demandojn kaj komentojn de siaj legan- 
toj. Ciu, kiu volas aktive partopreni en la kreado de la revuo, povas aliĝi al la ko- 
munumo ĉe la adreso <https://plus.google.eom/u/0/eommunities/10199486593670 
258553 l?cfem=l>. 

Gazetaraj Komunikoj de UEA 

+kultura revuo 


Ĉe konata moskva eldonejo de la revuo “Ju- 
nostj” (Juneco) aperis la nova libro de rusa po- 
etino Irina Aleksejeva “Odo al Samarkando”. 
Ties oficiala prezento okazis la 17-an de oktobro 
2013 en la Teatro de Historia Kostumo “E1 
Merosi” en Samarkando, Uzbekio. 

La poetino donacis sian poemon “Odo al 
Samarkando” al la Muzeo de Paco kaj Solidaro 
kiel kontribuon por ĝia intemacia projekto 
“Samarkandiana”. Tiu ĉi poezia himno al la an- 
tikva urbo havas mirindan sorton: ĝi estas 
tradukita en multajn lingvojn. La libro entenas 
71 tradukojn de “Odo al Samarkando” al 62 
lingvoj (en 9 lingvoj estas po du versioj fare de 
diversaj tradukintoj). La poemon tradukis 70 poetoj kaj verkistoj el 50 landoj. 

Ĉi tiu unika antologio estas rezulto de preskaŭ trijara intensa laboro. La tradu- 
kojn kolektis kaj preparis por publikigo la redaktoro kaj kompilinto de la libro 
Anatoli Ionesov, la aŭtoro kaj kunordiganto de la projekto “Samarkandiana” kaj 
fondinto de Samarkanda Pacmuzeo (Uzbekio). Substrekindas, ke en tiu ĉi transkul- 
tura projekto la plej gravan rolon ludis la intemacia lingvo Esperanto kiel efika 
lingvoperanto kaj siaspeca lingva ponto inter diversaj lingvoj kaj kulturoj. Ja, 
grandparte ĝuste dank' al la Esperanta traduko de Vladimir Masalkin (Rusio) ko- 
menciĝis la vojaĝo de la “Odo” tra la mondo. Ne hazardas, ke inter la tradukintoj 
ĉirkaŭ trideko estas esperantistoj kaj la vortoj Esperanto kaj esperantisto aperas en 
la libro 81-foje. Apud diverslingvaj tradukoj de la poemo, la libro enhavas la 
enkondukan artikolon de Anatoli kaj Vladimir Ionesov “Samarkandiana: Kulturo 
Unuiganta la Mondon”, la eseon de Irina Aleksejeva “Mi kantas vin, ho, Samar- 
kand!”, kurtajn biografiajn informojn kaj fotojn de la msa poetino kaj de la 
tradukintoj, dank-paĝon, kelkajn enmetitajn kolorajn paĝojn kun bildoj pri “Romo 
de la Oriento”... Enestas ankaŭ mallonga resumo en la angla, germana, franca, 
itala, uzbeka kaj Esperanto. 

La libroprezenta ceremonio komenciĝis per la enkonduka parolado de la prezi- 
danto de la Samarkand-regiona filio de la Rusa Kultura Centro de Uzbekio s-ro 
Jurij Ognev, kiu invitis sur la teatran podion la moskvan gastinon. Irina Aleksejeva 



LA ODO AL SAMARKANDO 
TRADUKITA AL 62 LINGVOJ 

varme gratulis la ĉeestantojn okaze de la Tago de 
la Urbo kaj rakontis pri tio, kiel naskiĝis la poemo 
“Odo al Samarkando”. Post ŝia deklamo de la Odo 
en la ruslingva originalo, sekvis elpaŝoj de lokaj 
poetoj, prezentintaj tradukojn de la poemo en kel- 
kaj lingvoj, inkluzive Esperanton. La librolanĉan 
vesperon omamis brila elpaŝo de la Samarkanda 
Teatro de Historia Kostumo “E1 Merosi” demon- 
strinta kelkajn fragmentojn de sia teatra-historia 
arta spektaklo “La Momentoj de Etemeco”. 

Notindas, ke la libro, disponigata al la atento 
de leganto, prezentiĝas kiel transkultura kaj mult- 
lingva arta projekcio. La tradukado de la poemo 
en malsamajn lingvojn celis malkaŝi la neimite- 
blajn poeziajn nuancojn, akcentojn kaj intonaciojn de la sama teksto, sed en mal- 
samaj lingvoj kaj kun malsamaj artaj opcioj. Tion eblas vidi praktike sur ĉiu paĝo 
de tiu ĉi neordinara eldonaĵo, kiu palpeble kontribuas al la Intemacia Jardeko por la 
Proksimigo de Kulturoj (2013-2022), proklamita de la Generala Asembleo de la 
Unuiĝintaj Nacioj. 

La novaperinta libro “Odo al Samarkando” eniris la Libron de Rekordoj de Ru- 
sio kiel “Poemo, tradukita al la plej granda nombro de lingvoj, publikigita en unu 
presita eldono”. Nun ni pensas pri ties eventuala daŭrigo kaj probable pri nova 
plenilustrita eldono kun pli da lingvaj versioj kaj pli da tradukoj. Tiusence la pro- 
jekto ankoraŭ daŭras. Se vi volus kunlabori, anoncu vin ĉe <imps86@yahoo.com>. 

Anatoli Ionesov (Uzbekio) 



HpuHa Aĵieuceeea (Mochcea, Poccun) 

O/ja CaMapKaH/iy 

noio tco>t, o Ca\iapk'au/i! 

Tboĥ uv.Tiibiii o6jihk Bocxriau>iio. 

H tboĉ ccp.Tiic - PcrncTaii - 
>1 BC'1110 IOIIBIM Ha3BIBaiO. 

Ero ohciibc ynyr6eK 

ripC.TIVBCTBOBa.T nO.T He6oM 3BĈ3.TIIBIM, 
O, CaMapKaii.T! Tboh .to.tth ii BeK 
Bcjimhhcm TnMypa cos.Tan! 

TbOH CBHTBie MC.TpCCe - 
npHIOT HCKyCCTB II npocBcmcnBa, 

Ohh ctott bo BceĤ Kpace, 

Cto.tctbt npeBpaTHB b MmoBciiBJi. 

3/iccb Ajmmepa HaBOH 
no33iiio - jiio6obi, h CHny - 


Irina Aleksejeva (Moskvo, Rusio) 

Odo al Samarkando 

Mi kantas vin, ho, Samarkand’ 
Kaj laŭdas mi aspekton sunan! 
Kaj vian koron - Registan’ - 
Mi ĉiam pretas nomi juna. 

Korbaton ĝian sub stelar’ 

Eksentis Ulugbek junece. 

Kaj daŭras de Timur’ centjar’, 

Kaj pli ĝi longas majestece! 

Madrasoj sanktaj estas nun 
La ejoj por la art’ kaj sentoj. 

Kaj de belec’ ilia sun’ 

Centjarojn igis la momentoj. 

La poezi’ de Navoi, 

Je amo kaj je forto riĉa, 


29 




BnHTajlH /KMTCJTM TBOH, 

OHa hx c'iacTi,CM BfloxHOBHna. 

3Aect MHHapeTOB Kynona - 
/ĴHeBHBie 3BĈ3.TM B He6e HCHOM. 
TaK HHCTaa Jia3ypi> CBeTJia 
H BH3i, opHaMeHTOB npeKpacHa. 

O CaMapKan/i! T 1,1 - My,apocT[, mct, 
3AeCB p>I.TOM IiepKBH H MCMCTM... 

B tc6h bjik>6jiĉhhbim jiyHine HeT 
H Kpauie ropo.ia Ha CBeTe! 


Tre helpis al popol’ de vi 
Fiera resti kaj feliĉa. 

De minaretoj kupolar’ 

Similas al stelar’ ĉiela, 

Beleco de la omamar’, 
Lazuro pura kaj tre hela. 

En saĝa urbo de 1’ anim’ 
Moske’ najbaras kun preĝejo. 
Por homoj, kiuj amas vin, 

Vi estas bela rifuĝejo! 


O CaMapKaH/i! )Khbh, ubcth 
H cnaBBca ,To6pi,iMH /leuaMM! 
HancTpciv bc i imoctm jieTH 
H BeuHO ocTanaHcn c HaMH. 


Ho, Samarkand’, disflorupli 
Gloriĝu je bonagoj fame! 

Kaj flugu al etemo vi, 

Restante apud ni ĉiame. 

esperantigis Vladimir Masalkin 


Kelkaj klarigoj 

Registan - nomo de antikva forumo (centra placo) de Samarkando, konsiderata 
kiel “la koro ” de la antikva urbo. 

Mirzo Ulugbek (1394-1449) - elstara scienculo-astronomo kaj ŝtata aganto, 
reganto de Samarkando, nepo de Timuro (Tamerlano). En 1994 lia 600-jara ju- 
bileo estis festata sub aŭspicio de Unesko. 

Timuro (1336-1405) — granda ŝtata aganto, farinta Samarkandon ĉefurbo de sia 
grandega imperio kaj multe zorginta pri beligo de la urbo, arkitekturo, ĝardenoj 
ktp. En 1996 lia 660-jara jubileo estis celebrata sub aŭspicio de Unesko. 

Aliŝer Navoi (1441-1501) — granda uzbekapoeto-humanisto, kiu estas konsiderata 
kiel “patro ” (fondinto) de literatura uzbeka lingvo. 

Madraso (aŭ medreseo) - islama altlernejo aŭ universitato. 


FORPASIS LENA KARPUNINA 


La 4-an de novembro 2013 forpasis pro serioza 
malsano membro de la Akademio de Esperanto, 
Lena Karpunina, msino loĝanta en Germanujo. Ni 
kunlaboris kun ŝi ekde 2010, kiam ŝi estis elektita al 
la Akademio, ĉefe pro siaj meritoj en la literatura 
kampo. Si fakte laboris en la Sekcioj Literaturo kaj 
Konsultejo de la Akademio. Si estis 51-jara. La 
prezidanto de la Akademio Christer Kiselman es- 
primis al ŝiaj familianoj la kondolencon de la tuta 
Akademio. 

La estraro de la Akademio de Esperanto 



30 






Klara Ilutoviĉ (Elektrostalj) 

Post esperantista somero 

Mi admiras vivajn gejserojn, 
Promenadon laŭ la marbordo, 
De delfenoj fulmajn aperojn, 
Trankviligan ravon de 1’ Nordo. 

Litovio sorĉis per lagoj, 

Kaj Francio - per la majest' 

En somera varmo de tagoj 
Dum juneca bol’ de la fest’. 

Bonvenige kaj senforgese, 

Kiel kanta flu’ de fabelo, 

En la koro brilis kongrese 
Sublimaĵoj de Israelo. 

Diverseg’ de ĝiaj pejzaĝoj, 

Religioj, lingvoj, kaj ĉu 
Embarasu pezoj de aĝoj, 

Se 1’ medio plenas je ĝu’?! 

De 1’ etoso gracon mi fidis 
En la vervo, ĝoj’, admirego! 
Tamen fakte ĉion mi vidis, 

Nur legante paĝojn de REGo! 

Esperanto-bildoj abundis - 
Jes, image, en la hejmi’, 

Sed 1’ impresoj vere inundis - 
REGo, grandan dankon al vi! 

Zamenhof-tago 

Ni kunvenis por la kara festo: 

Nia Majstro en la mondon venis, 

Kaj decembro en jubiltempesto 
Lian tagon dankis kaj solenis. 

La kreita lingvo vigle sonis 
Honorante 1’ Majstron liatage. 
Kion al la mondo li proponis, 

Tio vivas vere, ne image. 

Nia voj’ ŝoseon ne similu - 
Haltas ni, plu iras kaj eraras. 

Esperanto venku, vivu, brilu - 
Gian sorton ĝiaj homoj faras! 

Esperantistar’ fidela restu 
A1 la Zamenhof-ideo hela, 

Ke river’ de Esperanto estu 
Pli profunda, vasta, loge bela! 

Por la jubileo de N.L.Gudskov 

Fluu vort' al tero kaj ĉielo 
Por gratuli Vin pri Via tag’! 

Lumu june Via verda stelo 
Kiel sorĉo kontraŭ ajna plag’! 

Tra nubegoj de la vivmalhelo 
Kaj danĝeroj de la tempopad’ 

Brilu arde Via verda stelo 
Por bongusta Via pluvivad’! 

Via voj’, destino aŭ anĝelo 
Vin defendu kontraŭ fat’ kaj faT! 

Voku foren Via verda stelo 
A1 vastej’ de 1’ penso kaj real’! 

Venu al feliĉo de 1’ degelo 
Ciu via pen’, problem’ kaj dram’! 

Kantu ĝoje Via verda stelo, 

Inspirante Vin por la vivam’! 

Via plej feliĉa kaj ĉiam dankema lernantino Klara Ihitoviĉ 


De la 26-a de aprilo ĝis la 4-a de majo 2014 la 
franca Esperanto-kastelo Greziljono invitas al 
PRINTEMPaS - intensivaj kursoj kun Rado- 
jica Petroviĉ kaj Christophe Chazarein kaj in- 
temaciaj KER-ekzamenoj (Bl, B2, C1). Retejo: 
<http://gresillon.org/printempo>; kontaktoj: 
<kastelo@gresillon.org>; +33-241 891034; 
Maison Culturelle de PEsperanto, Gresillon, St. 
Martin d’Arce, 49150 BAUGE, France. 


© AMUZAJ MISSKRIBOJ KAJ ERAROJ © 

Jen estas kelkaj amuzaj eraroj kaj misskriboj, trovitaj dum legado de diversaj 
E-tekstoj, plejparte — en artikoloj kaj informoj, senditaj por REGo: 
la ekzemplo mantras (anst. montras) 

Nervskij-avenuo (anst. Nevskij) 
panlingvoj (anst. planlingvoj) 

Tujmeno (anst. Tjumeno) 
tutrismaj oficistoj (anst. turismaj) 

Lingvaj Festivaloj en Ceboksari... 



... kaj Moskvo 

































Zamenhof-tagoj en Moskvo... 



... kaj Jeka+erinburg 





